text: Kaukoidän kiintiöpaikasta taisteltiin 4. - 6. syyskuuta Japanin Sapporossa


title: Karsinnat jääkiekon maailmanmestaruuskilpailuihin 2001

text: Kiina jatkaa 1. divisioonassa ja Etelä-Korea 2. divisioonassa.


title: Royal Bed Bouncer

text: Royal Bed Bouncer on hollantilaisen progressiivista rockia soittavan Kayak-yhtyeen kolmas studioalbumi. Se julkaistiin vuonna 1975 ja sisältää enemmän valtavirran rockin ja -popin vaikutteita kuin kaksi ensimmäistä Kayakin albumia.Kaikki kappaleet ovat Ton Scherpenzeelin säveltämiä, lukuun ottamatta "Patricia Anglaia"-kappaletta, joka on Pim Koopmanin käsialaa.


title: Karsinnat jääkiekon maailmanmestaruuskilpailuihin 2002

text: Vuonna 2001 jääkiekon maailmanmestaruuskilpailuista putosi kaksi joukkuetta, mutta Kaukoidän kiintiöpaikan vuoksi Japania ei pudotettu, vaan se sai karsia paikastaan Etelä-Korean ja Kiinan kanssa.


text: Kaukoidän kiintiöpaikasta pelattiin 15. - 17. syyskuuta Kiinan Harbinissa


text: Kiina ja Etelä-Korea jatkavat 1. divisioonassa.


title: Herodotoksen pahanilkisyydestä

text: Herodotoksen pahanilkisyydestä (; ) on Plutarkhoksen (n. 45–125) "Moralia"-kokoelmaan (kirja XI, 60) kuuluva tutkielma, joka arvostelee historioitsija Herodotoksen "Historiateosta". Plutarkhos käy teosta läpi kirja kirjalta ja syyttää Herodotosta puolueellisuudesta ja vääristelystä.


title: Herodotoksen pahanilkisyydestä

text: Plutarkhoksen teos koostuu 43 luvusta. Plutarkhos aloittaa antamalla tunnustuksensa Herodotoksen tyylille. Samalla hän varoittaa siitä, että tämä tyyli peittää alleen Herotodoksen puolueellisuuden boiotialaisia, korinttilaisia ja muita kreikkalaisia kohtaan. Puolueellisuuden syynä Plutarkhos pitää Herodotoksen pahanilkisyyttä.


title: Herodotoksen pahanilkisyydestä

text: Luvut 2–9 käsittelevät kahdeksaa yleistä merkkiä, joista kirjailijan voi tietää kirjoittavan silkasta pahanilkisyydestä. Tämän jälkeen Plutarkhos käsittelee Herodotoksen teoksen yhdeksää kirjaa pääosin järjestyksessä, ja osoittaa kohtia, jotka ovat merkkejä tällaisesta pahanilkisyydestä. "Historiateoksen" kirjaa 4 ei kuitenkaan käsitellä lainkaan. Käsittely etenee kirjoittain seuraavasti:Teoksensa viimeisessä eli 43. luvussa Plutarkhos tekee yhteenvedon esittämistään syytteistä Herodotosta vastaan: hänen mukaansa Herodotos ei anna kreikkalaisille näiden ansaitsemaa kunniaa merkittävissä taisteluissa persialaisia vastaan.


title: Herodotoksen pahanilkisyydestä

text: Plutarkhoksen teosta on kutsuttu kirjallisuuden historian ensimmäiseksi murska-arvioksi. Teos saattaa kuitenkin olla lähinnä retorinen harjoitus, jonka tarkoituksena on ollut tarkastella, mitä niin merkittävästä ja luetusta historioitsijasta voidaan sanoa. Englantilainen historioitsija George Grote kutsui Plutarkhoksen pahanilkisyydeksi syyttämää tyyliä Herodotoksen suoruudeksi.


title: Herodotoksen pahanilkisyydestä

text: Jotkut tutkijat ovat pitäneet teosta epäperäisenä, jonkun niin kutsutun Pseudo-Plutarkhoksen teoksena, joka on täynnä kaikenlaisia turhia syytöksiä, jossa kirjoittaja lähinnä ilmaisee omaa pahanilkisyyttään ja jonka väitteet saivat alkunsa "Historiateoksessa" loukatusta thebalaisesta patriotismista.


title: Alan Racing

text: Alan Racing Team on italialainen pikkuformulatalli. Talli perustettiin vuonna 1995. Talli on kilpaillut mm Formula Junior, Formula Abarth, Italian Formula Renault, International Formula Master, Eurocup Formula Renault, Formula 2000 Light ja Italian F3-sarjoissa.


title: Juhlat ovat ohi

text: Juhlat ovat ohi () on vuonna 1979 julkaistu George Lucasin tuottama jatko-osa "Svengijengi ’62" -elokuvalle. Elokuvan ohjaaja oli Bill L. Norton.


title: Baryšivka

text: Baryšivka (; ) on kaupunkityyppinen taajama ja "Baryšivkan piiri"n kuntakeskus Ukrainan Kiovan alueen itäosissa, linnuntietä 58 kilometriä Kiovasta itään.


title: Baryšivka

text: Vuoden 2011 alussa taajamassa arvioitiin asuvan 10 950 ja koko piirissä 37 125 henkeä. Piirin sisällä sijaitsee myös hallinnollisesti itsenäinen Berezanin pikkukaupunki (16 559 as.).


title: Baryšivka

text: Baryšivkan rautatieasema sijaitsee taajaman eteläosissa, 2,5 kilometriä kunnantalolta. Kiovasta itään johtava valtatie P02 (osa keskieurooppalaista poikittaisväylää, Ranskan Calais aina Itä-Kazakstaniin vievää eurooppatie :ta) kulkee piirin läpi ohittaen keskustaajaman noin 8 kilometriä etelästä.


title: Mishima – elämän neljä lukua

text: Mishima – elämän neljä lukua ("Mishima: A Life in Four Chapters") on Lucasfilmin tuottama ja Paul Schraderin ohjaama elokuva vuodelta 1985. Elokuva käsittelee itsemurhan tehneen japanilaisen kirjailijan Yukio Mishiman viimeistä elinpäivää ja takautumin kuvattua elämää. Mishimaa esittää Ken Ogata.


title: Mishima – elämän neljä lukua

text: "Video-oppaassa" vuodelta 1994 Ilkka Jauhiainen kuvaa "Mishimaa" silmiä hivelevän kauniiksi ja hallituksi, kehuu Philip Glassin musiikkia ja antaa elokuvalle neljä tähteä viidestä, mikä vastaa sanallista arviota ”erinomainen”.


title: Harjavallan vanha kirkko

text: Harjavallan vanha kirkko on Harjavallassa sijatseva puukirkko. Paikalle rakennettiin vuonna 1750 lounaissuomalaista tyyppiä edustanut pitkäkirkko, joka purettiin ja rakennettiin uudelleen nykyiseen muotoonsa vuonna 1870. Tuolloin kirkkoon lisättiin myös torni. Oletettavasti samalla paikalla on sijainnut myös tätä vanhempi, noin vuonna 1670 rakennettu kappelikirkko.


title: Harjavallan vanha kirkko

text: Kirkon nykyisen ulkoasun suunnitteli Turun ja Porin läänin lääninarkkitehti G. T. Chiewitz. Arkkitehtonisesti kirkko edustaa 1800-luvun lopun kertaustyyliä. Kirkon alttaritaulu on Alexandra Frosterus-Såltinin "Jeesus ja Maria Magdalena" vuodelta 1878. Kirkon 21+3-äänikertaiset urut ovat vuodelta 1947 ja ne on rakentanut Kangasalan Urkutehdas.


title: Harjavallan vanha kirkko

text: KIrkon kellotornissa on kaksi kelloa, joiden valuvuodet ovat 1688 ja 1740.


title: Harjavallan vanha kirkko

text: Kirkkomaan sankarihautojen muistomerkin "Vartijasotilas" on suunnitellut harjavaltalainen kuvanveistäjä Emil Cedercreutz vuonna 1945.


title: Austrocactus

text: Austrocactus on kaktuskasvisuku, jonka tieteellinen nimi tarkoittaa eteläistä kaktusta ja viittaa lajien esiintymisalueeseen Etelä-Amerikan eteläosissa. Suvussa on viisi matalakasvuista lajia.


title: Austrocactus

text: Suvun lajit ovat peräisin Länsi- ja Etelä-Argentiinasta sekä Chilen keski- ja eteläosista.


title: Austrocactus

text: "Austrocactus"-lajit ovat verrattain matalia, yksittäin kasvavia tai tyvestään haarautuvia, 30–60 cm korkeita. Varret ovat pehmeän meheviä, pallomaisia - lyhyen lieriömäisiä, nivelettömiä. Harjuja varsissa on 6–12, ja ne ovat matalia ja kyhmyisiä. Areolien keskipiikit ovat suoria tai koukkumaisia, säteittäispiikit neulamaisia.


title: Austrocactus

text: Varren päähän tai toisinaan sen sivulle kehittyy kukkia, jotka ovat avoinna päiväsaikaan. Ne ovat maljamaisia tai kellomaisia, 3–6 cm:n mittaisia. Kukkaperässä ja pohjusmaljassa on surkastuneita suomuja, villakarvakimppuja ja pieniä sukasia. Kukkaperä on muodoltaan leveän kärkikartiomainen ja pohjusmalja lyhyt. Heteet sijaitsevat kahdessa tasossa, ja alimmat niistä muodostavat renkaita emin vartaloiden ympärille. Emin luotit ovat purppuranpunaiset. Hedelmä on pallomainen tai pitkänomainen, tavallisimmin kuiva, vihertävä ja siinä on villakarvaa ja sukasia. Hedelmä avautuu epäsäännöllisesti tai tyveltään. Kukan osien jäänteet pysyvät kiinni hedelmässä. Siemenet ovat leveän soikeita, mustia - ruskeita, ryppyisiä.


title: Austrocactus

text: Kaktustutkija Edward F. Andersonin mukaan suvussa on viisi lajia:


title: Waterline

text: Waterline on irlantilaisen popduon Jedwardin single ja Irlannin edustuskappale Eurovision laulukilpailussa 2012. Jedward edusti Irlantia myös vuonna 2011 kappaleella "Lipstick".


title: Waterline

text: Kappale kilpaili Euroviisujen ensimmäisessä semifinaalissa, jossa se sijoittui kuudenneksi ja selviytyi finaaliin. Finaalissa kappale sijoittui 26. maan joukosta 19. sijalle.


title: Ruokolahden eukkoja kirkonmäellä

text: Ruokolahden eukkoja kirkonmäellä on Albert Edelfeltin maalaus vuodelta 1887 ja yksi hänen pääteoksistaan. Maalaus on myös tunnetuimpia hänen naturalistisista maalauksistaan, toinen tunnettu on Lapsen ruumissaatto. Ruokolahden eukkoja kirkonmäellä noudattaa 1800- luvulle ominaista pyrkimystä aidon kansan tunteista vapaaseen realistiseen kuvaamiseen. Siinä naiset ovat rentoutumassa kirkonmäellä ulkona luonnonvalossa.


title: Ruokolahden eukkoja kirkonmäellä

text:
Edelfelt matkusti 1877 Itä-Suomessa keräten materiaalia "Harper’s New Monthly Magazinen" tilaamaan Suomesta kertovaan artikkeliin.
Hän matkaili myös Ruokolahdella, jossa luonnosteli maalausta kirkonmäellä. Hän ei ollut tyytyväinen hahmoihin, joten hän lainasi kotiin lähtiessään ruokolahtelaisten vaatteet, jotka olivat myös haikkolaisten mallien päällä työn jatkuessa. Edelfelt suosi uusmaalaisia rannikon ihmisiä osin vastustaakseen epäsuorasti venäläistämispyrkimyksiä. Pohjoiset kansankuvaukset vetosivat lisäksi ulkomaisten ostajien alkuperäisyyden kaipuuseen. joten mallit olivat osin haikkolaisia


title: Ruokolahden eukkoja kirkonmäellä

text:
Ruokolahden kirkon luona on maalaukselle omistettu muistomerkki nimeltään "Ruokolahden eukot Kirkonmäellä".
Ruokolahdella lisäksi valitaan joka toinen vuosi Ruokolahden Eukko.


title: Celebrity Big Brother 2005

text: Celebrity Big Brother 2005 oli kolmas hyväntekeväisyys Big Brother -kausi Britanniassa. Kauden voitti Mark "Bez" Berry.


title: Etelänopuntiat

text: Etelänopuntiat ("Austrocylindropuntia") on opuntioille läheinen kaktuskasvisuku (heimo Cactaceae). Siinä on 11 lajia, joiden avainomainaisuuksia Opuntioideae-alaheimon keskuudessa ovat piikkien tuppien puuttuminen, varren lieriömäiset nivelvälit ja erikoinen siemenen rakenne.


title: Etelänopuntiat

text: Suvun lajit ovat peräisin Argentiinasta, Boliviasta, Ecuadorista ja Perusta.


title: Etelänopuntiat

text: Kasvit ovat enimmäkseen pensasmaisia, joskus puumaisia, ja muodostavat väljäoksaisia pensaita tai joskus tiheitä mättäitä. Suurimmat lajit voivat kasvaa viiden metrin korkuisiksi, pienimmät vain puolen metrin. Juuret ovat mukulallisia. Varsi on lieriömäinen ja haarajatkoisesti kasvava, toisinaan nivelikäs. Lehdet ovat enemmän tai vähemmän pysyviä, mutta lopulta kuolevat pois. Ne ovat liereitä, jopa puolen sentin mittaisia. Areoleissa on Opuntioideae-alaheimolle tyypillisesti väkäpäisiä karvoja eli glokidioita karvojen ja varsinaisten piikkien lisäksi. Piikit ovat sileitä, eikä niissä ole paperimaisia tuppia.


title: Etelänopuntiat

text: Etelänopuntioiden kukat ovat keltaisia, vaaleanpunaisia tai punaisia lyhyine terälehtineen. Hedelmä on paksuseinäinen, soikiomainen ja mehevä. Siemenet ovat pieniä tai isoja, jopa 7 mm pitkiä, ja muodoltaan pyöreitä tai päärynämäisiä. Joskus siemenen sivuilla on harjut, pinnalla hieno karvoitus ja vyömäinen siemenaiheen varren (funikuluksen) jäänne.


title: Etelänopuntiat

text: Edward Andersonin mukaan suvun 11 lajia ovat:


title: Cristina Calderón

text: Cristina Calderón (s. 24. toukokuuta 1928) on chileläinen henkilö. Hän on viimeinen yaghanin kieltä äidinkielenään puhuva ihminen.


title: Young Love

text: Young Love voi tarkoittaa seuraavia:


title: Kristus ja Mataleena

text: Kristus ja Mataleena on Albert Edelfeltin maalaus vuodelta 1890. Maalaus perustuu suomalaiseen kansanrunouteen ja siinä on mukana ajankohtaista karelianismia.


title: Kristus ja Mataleena

text: Maalauksessa Jeesus seisoo tuohivirsut jalassaan syksyisessä koivumetsässä, ja hänen eteensä on polvistunut rukoileva tyttö. Mataleenan mallina toimi Edelfeltin palvelija, jonka kasvojen surullinen ilme syntyi, kun Edelfelt johdatteli keskustelua mallin vastikään kuolleeseen sulhaseen.


title: Kristus ja Mataleena

text:
Edelfeltillä oli ollut aikeena maalata jokin Raamatun aihe. Karelianismi oli ollut hänelle vierasta ja Kalevala teoksena jopa vastenmielinen. Innoituksena toimikin Kantelettaren runo Mataleenan vesimatkasta, jossa ylpeä talon tytär tapaa orjapojan kaivolle mennessään. Poika pyytää häneltä juomavettä tuloksetta. Talon tytär kuitenkin nöyrtyy, kun poika tuntee hänen arveluttavan menneisyytensä. Mataleena sanoo "Itsepä lienet Herra Kiesus, kun mun elkeni (pahat teot) sanelet!" Tyttö itkee kiulun täyteen vettä, pesee Jeesuksen jalat ja kuivaa ne hiuksillaan. Jeesuksen yllättävää ilmestymistä kuvataan monissa muissakin kansanrunoissa, mikä kertoo kristinuskon saapumisesta ja sen törmäämisestä pakanuuteen.
Runo on tulkinta Maria Magdaleenasta, syntisestä naisesta. Taiteessa katuva Magdalena on ollut yleinen aihe ja maalauksen Mataleenan ylös suunnatulla ekstaattisella katseella onkin edeltäjiä vanhemmassa taiteessa.


title: Kristus ja Mataleena

text: Edelfelt maalasi aiheesta useita luonnoksia ja otti myös valokuvia. Aluksi hän maalasi kohtausta ulkoilmamaalauksena, mutta teki siihen muutoksia myöhemmin. Saadakseen Kristuksen kasvoihin enemmän henkevyyttä hän käytti Helsingissä Magnus Enckelliä mallina. Myös Mataleenan punainen hiusnauha muuttui mustaksi.


title: Young Love EP

text: Young Love EP on yhdysvaltalaisen rockyhtyeen Young Loven ensimmäinen EP-levy. Se julkaistiin yksinomaan yhdysvaltain iTunesissa 21. marraskuuta 2006.


title: Young Love EP

text: EP-levy on mukana myös "FIFA 07" -videopelissä.


title: Richie Regehr

text: Richard "Richie" Regehr (s. 17. tammikuuta 1983 Bandung, Indonesia) on kanadalainen jääkiekkoilija, joka pelaa Elitserien-joukkue MODO Hockeyssä. Hän on aiemmin pelannut myös 20 NHL-ottelua Calgary Flamesissa tehoin 1+3=4 sekä keräten kuusi jäähyminuuttia. Regehrin vahvuuksiin kuuluu monipuolisuus, kiekonhallinta, ylivoimapelaaminen ja laukaus. Hänen heikkouksiin kuuluu fyysinen peli. Regehr laukoo oikealta.


title: Richie Regehr

text: Kelowna Rockets varasi Regehrin yhdeksäntenä pelaajana WHL:n varaustilaisuudessa vuonna 1998. Hän pelasi joukkueessa kaudella 1998–1999 kaksi ottelua, mutta tulokaskausi 1999–2000 toi Regehrille 50 runkosarjaottelussa 14 tehopistettä. Kaudella 2000–2001 hän oli tehoilla 10+27=37 Rocketsin tehokkain puolustaja. Kaudeksi 2001–2002 Regehr vaihtoi sieltä Portland Winterhawksin riveihin, joiden tehokkain puolustaja hän oli tehoilla 8+36=44. Kaudella 2002–2003 Regehr voitti tehoilla 16+45=61 koko joukkueen sisäisen piste- ja syöttöpörssin. Hän sijoittui WHL:n puolustajien pistepörssissä neljänneksi. Viimeisellä WHL-kaudellaan 2003–2004 Regehr oli tehoilla 9+36=43 Winterhawksin tehokkain puolustaja, toiseksi paras syöttäjä ja kolmanneksi paras pistemies. Hänet valittiin kauden päätteeksi WHL:n läntisen konferenssin toiseen tähdistökentälliseen.


title: Richie Regehr

text: Regehriä ei koskaan varattu NHL:ään. Hän teki vapaana agenttina sopimuksen Calgary Flamesin kanssa heinäkuussa 2004. Regehr pelasi koko kauden 2004–2005 sen farmijoukkue Lowell Lock Monstersissa, AHL:ssä, osaksi takia. Hän oli tehoilla 1+6=7 joukkueen tehokkain puolustaja kevään 2005 pudotuspeleissä. Kauden 2005–2006 Regehr pelasi suurimmaksi osaksi Flamesin uudessa farmijoukkueessa, Omaha Ak-Sar-Ben Knightsissa. Hän pelasi kauden aikana myös ssa tehden siinä tehot 1+1=2. Regehr teki myös NHL-debyyttinsä vuoden 2005 lopulla paikatessaan Rhett Warrenerin ja Roman Hamrlíkin loukkaantumisia. Hän pelasi ensimmäisen NHL-ottelunsa 29. joulukuuta 2005 Minnesota Wildia vastaan ja syötti 4-2-päättyneen ottelussa Steven Reinprechtin tekemän voittomaalin. Yhteensä Regehr pelasi kauden aikana 14 NHL-ottelua tehden kaksi syöttöpistettä. Kaudella 2006–2007 hän pelasi vain 22 AHL- ja kuusi NHL-ottelua joulukuussa 2006 tulleen aivotärähdyksen takia.


title: Richie Regehr

text: Kaudeksi 2007–2008 Regehr siirtyi Saksan DEL-liigassa pelanneeseen Frankfurt Lionsiin. Hän oli tehoilla 21+20=41 pelipaikastaan huolimatta joukkueen paras maalintekijä. Regehr jakoi Eisbären Berlinin Deron Quintin kanssa koko DEL:n puolustajien maalipörssin voiton. 31. lokakuuta 2007 hän teki liigan puolustajien kaikkien aikojen maaliennätyksen viidellä osumallaan. Regehr pelasi kauden aikana myös ssa. Seuraavat neljä kautta hän pelasi Eisbären Berlinin riveissä voittaen Saksan-mestaruuden vuosina 2009 ja 2011. Kaudella 2008–2009 Regehr pelasi myös Mestarien liigassa sekä DEL:n tähdistöottelussa. Syksyllä 2010 hän voitti Eisbären Berlinin joukkuessa European Trophyn mestaruuden. Kausina 2009–2010 ja 2011–2012 Regehr oli DEL:n runkosarjassa joukkueen tehokkain puolustaja. Hän jakoi tehoilla 2+7=9 myös kevään 2011 pudotuspelien puolustajien pistepörssin voiton joukkuetoverinsa Derrick Walserin kanssa.


title: Richie Regehr

text: Huhtikuussa 2012 Regehr solmi kaksivuotisen sopimuksen Ruotsin Elitserienissä pelaavaan MODO Hockeyn kanssa.


title: Richie Regehr

text: Regehr syntyi Indonesian Bandungissa, kun hänen vanhempansa Ron ja Edith toimivat siellä mennoniittalähetyssaarnaajina. Hänen isoveljensä Robyn pelaa puolustajana NHL-joukkue Los Angeles Kingsissä. Robyn syntyi puolestaan kolme vuotta aiemmin Brasilian Recifessä. Richie Regehrillä on Robynin lisäksi myös yksi isoveli ja isosisko. Hän muutti perheineen Saskatchewanin Rostherniin noin neljävuotiaana.


title: Bergerocactus

text: Bergerocactus emoryi on kaktuskasvi, ainoa laji suvussaan. Sukunimi on annettu saksalaisen kaktusspesialistin, Alwin Bergerin mukaan vuonna 1909 (nimeäjinä Nathaniel Britton ja Joseph Rose). DNA-tutkimusten mukaan kasvi on läheisintä sukua suvuille "Pachycereus" ja "Peniocereus", vaikkakin niistä selvästi erillinen.


title: Bergerocactus

text: Laji kasvaa enimmäkseen hiekkaisilla mailla Etelä-Kalifornian rannikoiden, joidenkin lähisaarten ja Baja Californian luoteisosien chaparral-kasvillisuuden joukossa. Sitä tavataan 60 metrin korkeuteen asti merenpinnasta.


title: Bergerocactus

text: "Bergerocactus emoryi" on pensasmainen, tyveltään runsaasti haaroittuva, ja muodostaa usein jopa monen metrin laajuisia kasvustoja. Varret ovat pystykasvuisia, liereitä ja enintään 60 cm korkeita. Huomaamattomia särmiä niissä on 20–25. Kussakin kääpiöversossa eli areolissa on tiheässä 20–30 keltaista ja vanhemmiten tummentuvaa piikkiä. Piikit voivat olla jopa 5 cm pitkiä.


title: Bergerocactus

text: Kasvit avaavat keltaiset ja 5–6 cm:n läpimittaiset kukkansa päivisin. Kukkaperässä ja pohjusmaljassa on huopamainen peite ja piikkejä. Hedelmä on pallomainen ja kypsänä kuiva, tiheäpiikkinen, jopa 6 cm:n läpimittainen. Siemenet ovat muodoltaan vastapuikeita ja litteitä.


title: Lukoil Racing

text: Lukoil Racing on venäläinen autourheilutalli. Talli perustettiin vuonna 1997. Tallia sponsoroi öljy-yhtiö Lukoil. Talli on historiansa aikana voittanut useita mestaruuksia pienemmissä autosarjoissa, kuten venäjän F3-sarjan mestaruuden vuosina 1997–2000 ja 2002, Formula RUS -sarjan mestaruuden vuosina 2003–05, Supertourism-luokan mestaruuden vuosina 1997–99 ja 2001–2003, Suomen F3-sarjan mestaruuden vuonna 2003, Venäjän Honda Civic -luokan mestaruuden vuosina 2004–06, Venäjän Formula 1600 -luokan mestaruuden vuosina 2004–06 ja RTCC Touring Light -luokan mestaruuden vuosina 2008–11. Vuonna 2012 talli kilpailee WTCC-sarjassa. Talli on aiemmin kilpaillut myös International Formula 3000, Italian Formula 3000 ja Eurocup Formula Renault -sarjoissa.


title: Young Love (Mystery Jetsin kappale)

text: Young Love on englantilaisen yhtyeen Mystery Jetsin ensimmäinen single heidän toiselta studioalbumiltaan "Twenty One". Se julkaistiin 10. maaliskuuta 2008 CD:nä, vinyylinä ja digitaalisena latauksena. Toisin kuin useissa muissa Mystery Jetsin kappaleissa, jotka on laulanut Blaine Harrison, tässä kappaleessa laulaa yhtyeen kitaristi William Rees. Kappaleessa esiintyy myös laulaja-lauluntekijä Laura Marling.


title: Carrus Vega

text: Carrus Vega on Carruksen vuosina 1996–2001 valmistama yleislinja-automalli. Mallista on saatavilla sekä kaupunkiliikenne- että puolituristiversio. Matalalattiaversion nimi on Vega L, ja siitä on myös teliversio. Carrus Vega muistuttaa paljon Volvo 8700:aa ja onkin kyseisen mallin edeltäjä. Carrus Vegaa valmistettiin Carruksen tehtaalla Tampereella ja Wiiman tehtaalla Vantaalla. Mallia on valmistettu Volvon ja Scanian alustoille sekä keski- että takamoottorisena.


Jääkiekon nuorten maailmanmestaruuskilpailut 1979 pelattiin Ruotsissa ja maailmanmestaruuden voitti Neuvostoliitto. Ensimmäistä kertaa mukana oli myös B-sarja, joka pelattiin Ranskassa.
 A-sarja


title: Blossfeldia

text: Blossfeldia liliputana on kaktuskasvien heimoon (Cactaceae) kuuluvan "Blossfeldia"-suvun ainoa laji. Se on pienin kaktuskasvi ja kasvaa huomaamattomana kallionhalkeamissa Argentiinassa ja Boliviassa. Harry Blossfeld ja Oreste Marsoner löysivät lajin vuonna 1936, ja seuraavana vuonna Erich Werdermann nimesi ja kuvasi sen edellisen kunniaksi.


title: Blossfeldia

text: Lajilla on monille mehikasveille ominainen CAM-aineenvaihdunta (, maksaruohokasveille ominainen happoaineenvaihdunta), mikä tarkoittaa sitä, että kasvi ottaa yhteyttämisessä tarvittavan hiilidioksidin yöaikaan ja sitoo sen orgaaniseen happoon, josta hiili vapautuu auringon paistaessa tapahtuvaa hiilen yhteyttämistä varten. Käytännöllisesti katsoen kasvilta puuttuvat kuitenkin ilmaraot, joiden kautta kaasujen vaihto yleensä tapahtuu; niitä on ainoastaan areoleiden (kääpiöversot, joissa kaktusten piikit sijaitsevat) kuopissa. "Blossfeldialla" on todennäköisesti vähemmän ilmarakoja pinta-alayksikköä kohden kuin muilla yhteyttävillä kasveilla. On yllättävää, että eräs toinen mehikasveille ja erityisesti kaktuksille ominainen sopeutuma puuttuu: "Blosfeldialla" ei ole pinnallaan epidermissä eikä ytimen hypodermissä kutikulaa, joka osaltaan estäisi veden haihtumista. Kaktus joutuu kasvupaikoillaan kestämään ankaraa kuivuutta. Näyttää siltä että ne pystyvät jäkälien tapaan kestämään lähes täydellisen kuivumisen (ovat siis poikilohydrisiä).


title: Blossfeldia

text: "Blossfeldia liliputana" on hyvin pieni kaktukseksi, vain runsaan sentin levyinen, nappimainen, harmaanvihreä, yksi- tai monivartinen, särmätön ja kyhmytön. Piikitkin puuttuvat.


title: Blossfeldia

text: Kukat sijaitsevat kasvin kärjessä, ja ovat 5–7 mm leveitä. Väriltään ne ovat valkoisia, harvoin vaaleanpunertavia. Niissä on muutama vähäpätöinen suomu ja harvassa villakarvaa. Hedelmä on pyöreä ja punainen. Siemenet ovat pieniä, ruskeita, ja niissä on vähäpätöisiä karvamaisia ulokkeita sekä siemenvaippa eli arillus, mikä on sopeuma muurahaisten houkuttelemiseksi levittämään siemeniä.


title: Blossfeldia

text: "Blossfeldia" on levinnyt pohjois-eteläsuunnassa noin 1 200 kilometrin pituiselle alueelle Andien itärinteille Etelä-Boliviassa ja Argentiinan pohjois- ja luoteisosissa. Se kasvaa 1 200 – 3 500 metrissä ja kätkeytyy kallionkoloihin.


title: Kaukaan Laulumiehet

text: Kaukaan Laulumiehet on lappeenrantalainen kuoro, joka on perustettu vuonna 1945. Kuoro on perustettu alun perin Kaukaan tehtaan henkilöstön harrastukseksi.


title: Kaukaan Laulumiehet

text: Kuoroa on johtanut vuodesta 2008 alkaen Seppo Äikäs. Kuoro on esiintynyt Floridassa, Ruotsissa, Norjassa, Virossa, Saksassa, Itävallassa, Unkarissa, Espanjassa, Skotlannissa, Bulgariassa, Tšekin tasavallassa ja Irlannissa.


title: Leppävaaran budoseura

text: Leppävaaran budoseura ry on 19. lokakuuta 2004 perustettu espoolainen budoseura. Seuran kotipaikka on Leppävaara ja se on Suomen kendoseurojen keskusliiton jäsenseura.


title: Leppävaaran budoseura

text:
Perustettaessa seurassa harjoiteltiin (Musō Jikiden Eishin-ryū)-iaidoa ja se kuului suomen iaidoliittoon.
Vuonna 2006 seura liittyi Suomen kendoseurojen keskusliiton jäsenseuraksi ja nykyään seurassa on mahdollista harjoitella ZNKR iaidoa, kendoa sekä ZNKR jodoa.Iaidon ja jodon pääohjaajana toimii José Martinez-Abarca (ZNKR iaidō 5.dan, ZNKR jodō 2.dan) ja avustavana ohjaajana Paulus Artimo (ZNKR iaidō 3.dan, ZNKR jodō 1.dan), kendoa taas ohjaa Daihachirō Uematsu (7. dan kyōshi). Leppävaaran budoseuran harjoitussalit sijaitsevat Ruusutorpan koululla osoitteessa Leppävaarankatu 24. Lisäksi harjoitellaan Helsingin Malmilla, Tapanilan Erän Viljatien voimailusalilla.


title: Leppävaaran budoseura

text:
Kansalliset mudan
Kansalliset yudansha
Kansainväliset


title: Leppävaaran budoseura

text:
Kansalliset mudan (2012 alkaen ≤ nikkyu uusi sarjajako)
Kansalliset ikkyu-shodan (uusi sarjajako 2012)
1.kyu- 1.dan -sarjassa 2012
Kansalliset yudansha (2012 alkaen ≥ Nidan uusi sarjajako)
Kansainväliset


title: Tornion Kendoseura Tenshu Ken Kai

text: Tornion Kendoseura Tenshu Ken Kai ry on 10 toukokuuta 2004 perustettu ja 27. lokakuuta rekisteröity torniolainen kendoseura. Seuran on Suomen kendoseurojen keskusliiton jäsenseura ja seurassa voi harjoitella ohjatusti kendoa.


title: Tornion Kendoseura Tenshu Ken Kai

text: Tornion kendoseura on tiettävästi maailman pohjoisin kendoseura. Pieni, mutta aktiivinen seura järjestää säännöllisten harjoitusten lisäksi kendon peruskursseja ja leirejä sekä välittää kendovarusteita.


title: Tornion Kendoseura Tenshu Ken Kai

text: Tornion kendoseura harjoittelee pääasiassa Seminaarin koulun liikuntasalissa. Peruskursseja järjestetään 1-2 kertaa vuodessa, ja niistä ilmoitellaan mm. seuran kotisivuilla.


title: White

text: White on valkoista tarkoittava englannin kielen sana, jota käytetään myös sukunimenä. Tunnettuja White-nimisiä henkilöitä ovat:


title: Brachycereus

text: Brachycereus nesioticus on kaktuslaji (heimo "Cactaceae"), ainoa laji suvussaan. Se on Galapagossaarten endeeminen kasvilaji. Se on verraten pienikokoinen ja kasvaa lähes paljailla laavakentillä, joilla ei monikaan kasvi tule toimeen. Suvun tieteellinen nimi tulee kreikankielisestä lyhyttä tarkoittavasta sanasta "brakhys".


title: Brachycereus

text: DNA-tutkimusten mukaan lajin läheisin sukulainen on "Jasminocereus", joka sekin on endeeminen Galapagosilla. Yhdessä nämä suvut ovat läheisiä suvulle Armatocereus, joka esiintyy Ecuadorin ja Perun rannikoilla.


title: Brachycereus

text: "Brachycereus"-kaktus on monivartinen ja muodostaa tiheitä kasvustoja, joiden korkeus on 40-60 cm ja leveys jopa kaksi metriä. Varret ovat vaihtelevissa määrin pystykasvuisia, liereitä ja tiheäpiikkisiä. Läpimitta on 3-5 cm. Matalia varren pitkittäisharjuja on 16-22. Yhdessä ryhmässä (areolissa) on n. 40 piikkiä, jotka ovat erikokoisia, kellertäviä ja vanhemmiten tummuvia, jopa viiden sentin mittaisia.


title: Brachycereus

text: Päivällä avautuvat kukat ovat kapean suppilomaisia, kermanvalkoisia, 6-11 cm pitkiä ja 2-5,5 cm leveitä. Kukkaperässä on paljon piikkisiä areoleja ja pieniä suomuja. Hedelmä on tumma, kypsänä mehevä, 1,5-3,5 cm pitkä, keltaisten piikkien peittämä ja siinä on jäljellä kuihtuneet terälehdet. Siemen on ruskeanmusta, pyöreä tai hieman soikea, 1-1,5 mm:n pituinen.


title: Brachycereus

text: "Brachycerus nesioticus" kasvaa Galapagosin saarilla Bartolomé, Fernandina, Genovesa, Isabela, Pinta ja San Salvador. Sen kasvupaikat ovat hyvin kuivia laava-alustoja merenpinnan tasossa. Ecuadorin hallitus on kieltänyt kasvin keräämisen saariston muodostamasta kansallispuistosta. Niinpä kasvi on lähes tuntematon viljelyssä.


title: Cimorelli

text: Cimorelli on yhdysvaltalainen yhtye, joka sai julkisuutta YouTube-videopalvelussa ja on sittemmin tehnyt levytyssopimuksen Universal Music Group -levy-yhtiön kanssa. Cimorelli-bändin muodostaa kuusi siskosta, Christina, Katherine, Lisa, Amy, Lauren ja Dani Cimorelli.2007 vuonna, 5 vanhinta tyttöä perustivat Cimorellin lauluyhtyeeksi. He tekivät covereita hittikappaleista ja latasivat niitä YouTube-videopalveluun joka toinen viikko.


title: Cimorelli

text: Vuonna 2008 tytöt julkaisivat ensimmäisen EP-albuminsa nimeltä Hello There. Jonka kappaleet sanoittivat Christina ja Lauren. Lisa huolehti lauluharmonioista. Sitä ei ole koskaan julkaistu virallisesti. Albumi sisältää seuraavat kappaleet:Cimorellista tuli Sugababes-yhtyeen managerin Sarah Stennett:in asiakkaita vuonna 2009. He allekirjoittivat sopimuksen Universalin kanssa ja julkaisivat CimFam EP:n iTunes:issa 6.12.2011. EP-albumi sisältää yhden yhden heidän omista kappaleistaan ja 5 coveria.


title: Cimorelli

text:
Vuonna 2010, heidän nuorin siskonsa, Dani, liittyi
bändiin. Koko 11 lapsen perhe muutti Etelä-Kaliforniaan, missä tytöt voisivat jatkaa uraansa.
Toukokuussa 2012, Cimorelli voitti "The Bieber-Off" kilpailun jonka järjesti Ryan Seacrest . Kilpailun aiheena oli tehdä cover Justin Bieberin kappaleesta "Boyfriend". Heinäkuussa, heidät valittiin "Choice Web Star" ehdokkaiksi vuoden 2012 Teen Choice Awardsiin.


title: Cimorelli

text: Joulukuun 3 päivä, Cimorelli ilmoitti uuden Believe It EP:n julkaisemisesta, joka ilmestyisi joulukuun 11 päivä. EP sisältää seuraavat kappaleet:Believe It-kappaleen musiikkivideo julkaistaan samana päivänä CimorelliVEVO YouTube kanavalla. Videon traileri julkaistiin joulukuun 7. päivä ja näyte EP-levystä julkaistiin 'Cimorellitheband' YouTube-kanavalla.Kappale "Made In America" valittiin myös iTunesissa viikon singleksi.


title: Cimorelli

text: Toukokuun 4. päivä, 2014, Cimorelli esiintyi Digifestissä, Lontoossa. Kesäkuussa Cimorelli toi markkinoille uuden websarjan nimeltä "Summer with Cimorelli", jonka sponsoroi pikaruokala "Subway".


title: Cimorelli

text: Cimorelli julkaisi kesällä kolme uutta kappaletta: Syksyllä julkaistiin myös Cimorellin Renegade EP. Levyn musiikkivideot löytyvät myös CimorelliVEVO-kanavalta. EP-levystä julkaistiin myös fyysisiä kopioita.


title: Cimorelli

text: Vuonna 2015 keväällä Cimorelli oli kiertueella Euroopassa ja kävi mm. Englannissa, Sveitsissä ja Saksassa. Cimorellien perhe muutti myös Nashvilleen ja nyt bändin neljä vanhinta jäsentä (Christina, Katherine, Lisa & Amy) asuvat omassa talossaan ja nuoremmat jäsenet ( Lauren & Dani) asuvat lopun perheen kanssa.


title: Cimorelli

text: Alkukeväästä 2016 bändi teki kiertueen Etelä-Amerikkaan ja loppukeväästä keikkaili Yhdysvalloissa itärannikon alueella. Marraskuussa Cimorelli teki paluun Eurooppaan ja he keikkailivat ympäri Eurooppaa koko Marraskuun ja vierailivat mm. Ruotsissa.


title: Cimorelli

text:
2016 toukokuussa Cimorelli julkaisi ensimmäisen albuminsa johon kuuluu 14 kappaletta. Kaikki bändin jäsenet ovat olleet osana sanoituksissa ja kappaleiden teossa. Albumiin kuuluvat kappaleet:
Cimorelli julkaisi toisen albuminsa "Alive" jo samana vuonna 20. joulukuuta 2016. Albumi sisältää bändin mukaan enemmän henkilökohtaisia kappaleita ja sanoituksia vaikeiden asioiden ylipääsemisestä ja toivosta. Myös ensimmäistä kertaa he julkaisivat albumilleen kristillistä musiikkia. Bändi itse säveltää ja sanoittaa musiikkinsa.


title: Cimorelli

text: CimFam eli "Cimorelli Family" on Cimorellin fanijoukko. Christina Cimorelli perusteli nimen niin, että monet fanit haluaisivat olla osa heidän perhettään, niinpä se nimettiin CimFamiksi. Cimorellin jäsenet pitävät yhteyttä faneihinsa sosiaalisen median kautta esim. Twitterin ja Instagramin avulla. Cimorellillä on myös Facebook, Tumblr sekä Snapchat.


title: Kristuksen legioona

text: Kristuksen legioona on katolinen veljeskunta.


title: Kristuksen legioona

text: Veljeskunta on joutunut epäilysten kohteeksi, että sen jäsenet ovat raiskanneet alaikäisiä. Vuonna 2008 kuollutta perustajapappi Marcial Macielia on epäilty pappisseminaarilaisten raiskaamisesta. Veljeskunta on Vatikaanin holhouksessa ja on luvannut selvittää tapauksia.


title: Kristuksen legioona

text: Veljeskunta levisi paavi Johannes Paavali II:n aikana ja toimii nykyisin 22 maassa, lähinnä Etelä-Amerikassa. Sen jäseninä on 800 pappia, 2 500 pappisseminaarilaista ja sillä on yhteensä 70 000 jäsentä. Se ylläpitää 12 yliopistoa. Kun veljeskunnan perustaja Maciel kuoli, paavi Benedictus XVI päätti aloittaa veljeskunnan tutkinnan.


title: Luettelo televisiosarjan Ylämaan kettu jaksoista

text: Tämä on luettelo televisiosarjan "Ylämaan kettu" jaksoista.


title: Essanay Studios

text:
Essanay Studios oli yhdysvaltalainen elokuvayhtiö. Vuonna 1907 perustettu yhtiö tuotti satoja varhaisia mykkäelokuvia.
Essanay Studiosin perustivat 1907 George Kirke Spoor ja Broncho Billy Anderson, joka oli myös yksi yhtiön tähdistä. Hän oli ensimmäinen toimintaelokuvien cowboytähti ja teki Essanaylla useita elokuvia, jotka myös käsikirjoitti itse. Essanayn muita näyttelijöitä olivat muun muassa Gloria Swanson ja Charlie Chaplin. Chaplin teki vuoden 1914 lopussa sopimuksen Essanayn kanssa ja sai palkkaa 1 250 dollaria viikossa. Hän oli Essanayllä noin vuoden, jolloin hänen taitonsa elokuvantekijänä alkoivat tulla kunnolla esiin.


title: Essanay Studios

text: Chaplinin lähtö ja johdon sisäiset ristiriidat ajoivat 1916 yrityksen alamäkeen. Essanay oli ollut Chicagon ja koko Keskilännen merkittävin elokuvayhtiö, ja Keskilännen merkitys varhaiselle elokuvalle oli suuri. Essanaykin oli jo ennen kaatumistaan alkanut siirtää toimintojaan Kaliforniaan. Yhtiö meni nurin lopulta 1918.


title: Essanay Studios

text: Essanay Studiosin toimitilat Chicagossa on valittu kaupungin merkittävien muistomerkkien joukkoon.


title: Kenneth

text: Kenneth on skotlantilaisperäinen miehen etunimi. Nimi on englanninkielinen muunnos gaelinkielisistä nimistä "Coinneah", joka tarkoittaa "kaunista" tai "komeaa", tai nimesä "Cináed", joka tarkoittaa "tulesta syntynyttä".. Nimi on ollut kolmella Skotlannin keskiaikaisella kuninkaalla.


title: Kenneth

text: Ruotsissa ja Suomessa nimi esiintyy myös muodossa Kennet. Suomessa on Väestörekisterikeskuksen tietojen mukaan ollut toukokuuhun 2017 mennessä noin 4640 Kennet- ja noin 3200 Kenneth -nimistä henkilöä. Nimeä ei ole suomenkielisessä kalenterissa, mutta suomenruotsalaisen kalenterin mukaan Kennetin nimipäivä on 11. toukokuuta.


title: Kennet

text: Kennet voi tarkoittaa seuraavia:


title: Pleasantville – Onnellisten kaupunki

text: Pleasantville – Onnellisten kaupunki (engl. "Pleasantville") on vuonna 1998 ensi-iltansa saanut komedia- ja draamaelokuva, jonka on käsikirjoittanut, tuottanut ja ohjannut Gary Ross. Elokuvan pääosia näyttelevät Tobey Maguire, Reese Witherspoon, William H. Macy, Joan Allen, Marley Shelton ja Jeff Daniels. Elokuva julkaistiin Yhdysvalloissa 23. lokakuuta 1998 ja Suomessa 9. huhtikuuta 1999.


title: Pleasantville – Onnellisten kaupunki

text: Verkkosivusto "Rotten Tomatoes" kertoo, että 86 % kriitikoista on antanut elokuvalle positiivisen arvosanan 7,6/10 keskiarvolla. Keräys perustuu 84 arviointiin. Roger Ebert antoi elokuvalle neljä tähteä viidestä ja kutsui sitä yhdeksi vuoden parhaimmista ja aidoimmista elokuvista.


title: Moez Fhima

text: Moez Fhima (s. 2. huhtikuuta 1981) on tunisialainen keskisarjan nyrkkeilijä, joka ottelee ammattilaisena Ranskassa. Hän on voittanut kahdesti Coupe de la liguen vuosina 2008 ja 2009. Hän voitti loppuotteluissa Yoann Camoninin (2008) ja Michel Mothmoran (2009). Lisäksi Fhima on voittanut IBF International ylemmän välisarjan tittelin 2010.


title: Ramón Masnou Boixeda

text: Ramón Masnou Boixeda (3. syyskuuta 1907 – 9. kesäkuuta 2004) oli espanjalainen roomalaiskatolinen piispa. Hänet vihittiin papiksi Vicin hiippakuntaan 21. maaliskuuta 1931 ja nimitettiin sen vihkipiispaksi sekä Caecirin titulaaripiispaksi 15. elokuuta 1952. Piispaksi vihkiminen seurasi 23. marraskuuta. Pääkonsekraattorina toimi Jaime Font y Andreu, jota avustivat Vicente Enrique y Tarancón ja José Pont y Gol.


title: Ramón Masnou Boixeda

text: Masnou Boixeda sai 2. joulukuuta 1955 nimityksen Vicin piispaksi, jona hän toimi, kunnes jäi eläkkeelle 20. kesäkuuta 1983. Hän osallistui Vatikaanin toiseen kirkolliskokoukseen.


title: Pleasantville

text: Pleasantville voi tarkoittaa:


title: Alfonso Milián Sorribas

text: Alfonso Milián Sorribas (s. 15. tammikuuta 1939 La Cuba) on espanjalainen roomalaiskatolinen piispa. Hänet vihittiin papiksi Zaragozan arkkihiippakuntaan 25. maaliskuuta 1962 ja nimitettiin sen vihkipiispaksi sekä Dianan titulaaripiispaksi 9. marraskuuta 2000. Piispaksi vihkiminen seurasi 3. joulukuuta. Pääkonsekraattorina toimi Elías Yanes Alvarez, jota avustivat Antonio Cañizares Llovera ja Juan José Omella Omella.


title: Alfonso Milián Sorribas

text: Milián Sorribas sai 11. marraskuuta 2004 nimityksen Barbastro-Monzónin piispaksi, jonka virkaan hänet asetettiin 19. joulukuuta.


title: Joscelin II

text: Joscelin II (k. 1159) oli neljäs ja viimeinen hallinnut Edessan kreivi.


title: Joscelin II

text: Nuorena Joscelin joutui sotavangiksi Azazin taistelussa vuonna 1125, mutta vapautui Jerusalemin kuninkaan Baldwin II:n maksettua hänen lunnaansa. Vuonna 1131 hänen isä Joscelin I haavoittui taistelussa danišmendeja vastaan, ja Edessa siirtyi Joscelin II:lle. Joscelin II kieltäytyi johtamasta pientä Edessan armeijaa danišmendeja vastaan, ja Joscelin kuoli pian ajettuaan vihollisensa karkuun.


title: Joscelin II

text: Joscelin hallitsi heikointa ja eristyneintä ristiretkivaltioista. Vuonna 1138 hän liittoutui Antiokian ja Bysantin keisarin Johannes II Komnenosin kanssa Aleppon kuvernööri Imad ad-Din Zengiä vastaan, mutta eivät onnistuneet voittamaan tätä. Vuonna 1143 sekä Johannes II että Jerusalemin kuningas Fulk kuolivat, ja Joscelin jäi ilman vahvoja liittolaisia. Hän liittoutui Kara Aslanin kanssa ja johdatti suuren armeijan pohjoiseen auttaakseen muslimiliittolaistaan taistelussa Zengiä vastaan. Zengi kuitenkin yllätti Joscelinin kääntämällä hyökkäyksensä Edessaa vastaan ja valtasi heikosti miehitetyn kaupungin. Menetettyään pääkaupunkinsa Joscelin pakeni Turbesseliin.


title: Joscelin II

text: Vain kaksi vuotta myöhemmin Zengi joutui orjansa murhaamaksi, ja Joscelin hyökkäsi Edessaan vallaten sen takaisin lokakuussa 1146. Hän ei kuitenkaan saanut apua muilta ristiretkivaltioilta ja menetti kaupungin marraskuussa Zengin pojalle Nur ad-Dinille. Vuonna 1150 Antiokiaan matkalla ollut Joscelin joutui roistojen vangiksi ja hänet myytiin Nur-ad-Dinille. Joscelin vietiin Aleppoon, missä hänet sokaistiin vihamielisen väkijoukon edessä. Hän vietti loput yhdeksän vuotta elämästään vankina ja kuoli Aleppon vankityrmässä vuonna 1159.


title: Joscelin II

text: Joscelinin poika Joscelin III nimitettiin seuraavaksi Edessan kreiviksi, vaikka hän ei koskaan saanut haltuunsa muslimeille menetettyä kreivikuntaa.


title: José Gea Escolano

text: José Gea Escolano (14. kesäkuuta 1929 – 6. helmikuuta 2017) oli espanjalainen roomalaiskatolinen piispa. Hänet vihittiin papiksi 29. kesäkuuta 1953 ja nimitettiin Valencian arkkihiippakunnan vihkipiispaksi sekä Arae in Numidian titulaaripiispaksi 25. maaliskuuta 1971. Piispaksi vihkiminen seurasi 8. toukokuuta. Pääkonsekraattorina toimi José María García Lahiguera, jota avustivat Rafael Alvarez Lara ja Jacinto Argaya Goicoechea.


title: José Gea Escolano

text: Gea Escolano sai 10. syyskuuta 1976 nimityksen Ibizan ja 15. toukokuuta 1987 Mondoñedo-Ferrolin piispaksi. Hän jäi eläkkeelle 6. kesäkuuta 2005.


title: Richard Wilson

text: Richard Wilson (s. 8. toukokuuta 1960) on entinen englantilainen jalkapalloilija ja jalkapallovalmentaja.


title: Richard Wilson

text: Wilson edusti kotimaassaan Chelsean ja Charltonin joukkueita. Kaudella 1978–1979 hän ei päässyt pelaaman yhtään ottelua Englannin korkeimmalla sarjatasolla 1. divisioonassa, vaan vietti sen Chelsean reservijoukkueessa. 2. divisioonassa hän pelasi seuraavalla kaudella Chartonin riveissä 17 ottelua.


title: Richard Wilson

text: Hangö IK:ssa II divisioonassa pelaamiensa kahden kauden jälkeen Wilson siirtyi vuodeksi 1983 I divisioonaan nousseeseen Porin Pallo-Toverien joukkueeseen. Hän oli PPT:n paras maalintekijä karsintasarjassa, jonka päätteeksi seura nousi SM-sarjaan. Wilson oli PPT:n paras maalintekija myös vuotta myöhemmin seuran kaikkien aikojen ensimmäisellä pääsarjakaudella.


title: Richard Wilson

text: Vuosina 1987–1989 Wilson toimi Pietarsaaren Jaron pelaajavalmentajana, nostaen seuran kahdessa vuodessa II divisioonasta SM-sarjaan. Hänet erotettiin valmentajan tehtävistä kauden 1989 aikana. Tämä ei kuitenkaan auttanut joukkuetta, vaan Jaro putosi SM-sarjasta.


title: Richard Wilson

text: Wilson päätti uransa Suomessa vuonna 1991 I divisioonassa Kokkolan Palloveikkojen riveissä. Kaiken kaikkiaan hän pelasi 84 SM-sarjaottelua tehden niissä 23 maalia.


title: Richard Wilson

text: Nykyään Wilson työskentelee rikoskomisariona Southallissa Lontoon lähistöllä.


title: Kullervon kirous

text: Kullervon kirous on Akseli Gallen-Kallelan maalaus vuodelta 1899. Karelianismin innoittama teos on osa Gallen-Kallelan Kalevala-sarjaa.


title: Kullervon kirous

text: "Kullervon kirous" kuvaa Kullervon tarinan käännekohtaa. Kullervo on suuret voimat saanut orpo. Hän on metsässä paimenessa, ja isännän Seppo Ilmarisen ilkeä vaimo, Pohjolan tytär, on leiponut eväsleivän sisään kiven. Kivi katkaisee isän antaman puukon. Kullervo kerää laulamalla susista ja karhuista oman karjansa, joka syö emännän. Kalevalassa ei mainita Kullervon kirousta, vaan todetaan vain lyhyesti hänen puhjenneen itkuun nähtyään katkenneen veitsensä. Juuri tämä Gallen-Kallelan maalaus lienee syövyttänyt suomalaisten mieleen kuvan nyrkkiä katkerana heristävästä Kullervosta. Aihe toistui myöhemmin monien muiden suomalaisten taiteilijoiden teoksissa.


title: Kullervon kirous

text: Tapahtumat kuvataan aurinkoisessa syysmaisemassa. Raivostunut Kullervo kuvaa myös suomalaista taistelutahtoa ja nousevaa nationalismia. Taustalla näkyy vaaroja sekä talon karjaa ja Kullervon koira tavoittelee maahan pudonnutta kivileipää. Kullervo heristää uhmakkaasti nyrkkiään ja vannoo kostoa. Teos on maalattu samana vuonna kuin helmikuun manifesti annettiin ja sen voidaan tulkita kuvaavan vertauskuvallisesti myös suomalaisten katkeruutta ja epäuskoa alkamassa olleisiin venäläistämistoimenpiteisiin. Kansallista vertauskuvallisuutta voidaan nähdä myös Gallen-Kallelan kaksi vuotta myöhemmin maalamassa freskossa "Kullervon sotaanlähtö", jossa Kullervo lähtee kostoretkelle.


title: Kullervon kirous

text: Maalaus liittyy myös Gallen-Kallelan 1880-luvun realismin kauden kansankuvauksiin.


title: Richard Wilson (täsmennyssivu)

text: Richard Wilson voi tarkoittaa seuraavia henkilöitä:


title: Purin piiri

text:
Purin piiri () on kuntatason itsehallintoalue Jamalin Nenetsian autonomisen piirikunnan keskiosissa Pohjois-Venäjällä. Piirin pinta-ala on 102 200 kmhallintokeskus on Tarko-Salen kaupunki.
Purin piirin läpi virtaa Tazinlahteen laskeva Pur-joki; piiri muodostettiin aikoinaan tämän joen vesistöalueen mukaan. Seudulla on kymmeniä maakaasu- ja öljykenttiä; alue on erittäin merkittävä petrokemian raaka-aineiden tuotantoalue.


title: Purin piiri

text: Purin kunnallispiiri rajoittuu lännessä Nadymin piiriin, pohjoisessa Obinlahdesta haarautuvaan Tazinlahteen, koillisessa Tazin ja idässä Krasnoselkupin piiriin. Piirin etelärajan takana on Hanti-Mansia. Maantieteellisesti kunnallispiirin sisälle jäävät kunnallishallinnollisesti itsenäiset kaupunkipiirit, joissa asuu yli puolet koko Jamalin Nenetsian asukkaista: Nojabrsk, Novyi Urengoi, Muravlenko ja Gubkinski.


title: Purin piiri

text:
Purin piirin hallintokeskus on Tarko-Salen kaupunki. Piirin yhteenlaskettu asukasluku oli 2010 väestönlaskennan mukaan 51 280 henkeä. Tästä selvän enemmistön muodostivat kaupunkilaiset (59,4 %, 30 464 as.), eli
ja vähemmistöön jäivät maaseutuasukkaat (40,6 %, 20 816 as.), eli seuraavat asutuskeskukset ympäristöneen


title: Purin piiri

text: Purin piirin keskeisimmät taajamat ovat maantie- ja rautatieyhteyden piirissä. Osa piirin alueesta on kuitenkin taigaa tai subarktista tai arktista tundraa ilman valmiita tieyhteyksiä.


title: Iris Racing

text: Iris Racing on sveitsiläinen pikkuformulatalli. Talli perustettiin vuonna 2000. Talli on voittanut Renault Speed Trophy F2000-sarjan mestaruuden vuonna 2004. Talli on aiemmin kilpaillut Sveitsin Formula Renault ja International Formula Master-sarjoissa.


title: Romolo Valli

text: Romolo Valli (7. helmikuuta 1925 Reggio nell'Emilia, Italia – 1. helmikuuta 1980 Rooma, Italia) oli italialainen näyttelijä.


title: Romolo Valli

text: Valli oli Italian tunnetuin näyttelijä 1950-luvulta kuolemaansa saakka. Hän työskenteli sekä teatterissa että elokuvissa. Ohjaajiin, joiden kanssa hän teki yhteistyötä, kuuluvat muun muassa Vittorio De Sica, Sergio Leone, Roman Polanski, Roger Vadim ja Luchino Visconti. Hän näytteli kolmessa Viscontin elokuvassa ("Tiikerikissa", "Kuolema Venetsiassa", "Intohimo ja väkivalta") episodissa "Il lavoro" elokuvassa "Boccaccio 70". Valli kuoli auto-onnettomuudessa.


title: Vikas Gowda

text: Vikas Shive Gowda (, s. 5. heinäkuuta 1983 Mysore, Karnataka) on intialainen kiekonheittäjä, joka kilpaili vuoteen 2006 saakka myös kuulantyönnössä. Hän on opiskellut Yhdysvalloissa ja edustanut North Carolina Tar Heels -seuraa.


title: Vikas Gowda

text: Gowda sijoittui Kingstonin alle 20-vuotiaiden MM-kilpailuissa 2002 kuulantyönnössä kahdeksanneksi ja kiekonheitossa 12:nneksi. Hän voitti kiekonheiton Intian-mestaruuden 2004, mutta karsiutui saman lajin loppukilpailusta Ateenan olympialaisissa 2004 ja Helsingin MM-kilpailuissa 2005. Hän sai hopeaa saman vuoden Incheonin Aasian-mestaruuskilpailuissa tuloksella 62,84. Melbournen Kansainyhteisön kisoissa 2006 hän sijoittui kuulantyönnössä viidenneksi ja kiekonheitossa kuudenneksi. Myöhemmin samana vuonna hän voitti NCAA:n kiekonheittomestaruuden. Dohan Aasian kisoissa hän oli kiekonheitossa kuudes ja kuulantyönnössä seitsemäs.


title: Vikas Gowda

text: Gowda sijoittui Ammanin Aasian-mestaruuskilpailuissa 2007 kiekonheitossa neljänneksi, mutta karsiutui loppukilpailusta Osakan MM-kilpailuissa ja Pekingin olympialaisissa 2008. Hän sai 2010 hopeaa New Delhin Kansainyhteisön kisoissa tuloksella 63,69 ja pronssia Kantonin Aasian kisoissa heitettyään 63,13. Seuraavana vuonna hän oli toinen Koben Aasian-mestaruuskilpailuissa tuloksella 61,58 ja seitsemäs Daegun MM-kilpailuissa heitettyään 64,05. Lontoon olympialaisissa 2012 hän sijoittui kahdeksanneksi tuloksella 64,79. Aasian-mestaruuskilpailuissa 2013 hän voitti kiekonheitossa kultaa tuloksella 64,90. Moskovan MM-kilpailuissa hän oli seitsemäs heitettyään 64,03. Hän voitti 2014 kultaa Glasgow'n Kansainyhteisön kisoissa tuloksella 63,64 ja sai hopeaa Incheonin Aasian kisoissa tuloksella 62,58. Aasian-mestaruuskilpailuissa 2015 hän voitti kiekonheitossa kultaa tuloksella 62,03. Pekingin MM-kilpailuissa 2015 hän sijoittui yhdeksänneksi.


title: Vikas Gowda

text: Gowda heitti Intian ennätyksen 66,28 Oklahoman Normanissa 12. huhtikuuta 2012. Kuulantyönnössä hänen ennätyksensä on 19,62 Atlantasta 2006. Hallissa hän teki Intian ennätyksen 19,60 Chapel Hillissä helmikuussa 2005.


title: Benoît Paire

text: Benoît Paire (s. 8. toukokuuta 1989 Avignon) on ranskalainen tennispelaaja. Parhaimmillaan hän on ollut kaksinpelissä ATP-listan sijalla 18 tammikuussa 2016. Hän on voittanut urallaan yhden ATP-turnauksen sekä kaksinpelissä että nelinpelissä.


title: Benoît Paire

text: Vuonna 2012 Paire pääsi puolivälieriin Aucklandin ATP-turnauksessa. Australian avoimissa hän hävisi ensimmäisellä kierroksella Stanislas Wawrinkalle. Huhtikuussa hän selviytyi puolivälieriin Casablancassa. Ensimmäisen loppuottelupaikkansa hän saavutti huhti-toukokuun vaihteessa Belgradin turnauksessa, jossa hän hävisi loppuottelussa Andreas Seppille.


title: Benoît Paire

text: Vuonna 2015 Paire voitti Ruotsin Båstadissa Swedish Openin kaksinpelin loppuottelussa Espanjan Tommy Robredon luvuin 7–6(7), 6–3.


title: We’re Here Because We’re Here

text: We’re Here Because We’re Here on englantilaisyhtye Anatheman vuonna 2010 julkaistu kahdeksas studioalbumi. Albumin myötä Anathemalta kuultiin ensimmäistä kertaa uutta materiaalia sitten vuoden 2003 "A Natural Disaster" -albumin. Albumin miksasi Porcupine Treen keulakuva Steven Wilson. Albumilla vierailee HIM-yhtyeen Ville Valo, jonka laulua kuullaan kappaleessa ”Angels Walk Among Us”.


title: We’re Here Because We’re Here

text: Inspiraatio albumin nimeen "We’re Here Because We’re Here" tuli laulusta, jota laulettiin ensimmäisen maailmansodan aikaan Auld Lang Syne -kappaleen melodialla taistelutahdon kohottamiseksi. Sanojen tarina kosketti yhtyettä syvästi ja kuvasi jäsenten suhteita niin hyvin, että se päätettiin nostaa albumin nimeksi.


title: We’re Here Because We’re Here

text: Albumi debytoi Suomen virallisen listan sijalla 19.


title: We’re Here Because We’re Here

text: Sävellys ja sanoitus Daniel Cavanagh, ellei toisin mainittu.


title: João Sousa

text: João Sousa (s. 30. maaliskuuta 1989 Guimarães) on portugalilainen tennispelaaja. Parhaimmillaan hän on ollut kaksinpelissä ATP-listan sijalla 28 toukokuussa 2016.


title: João Sousa

text: Vuonna 2012 Sousa pääsi puolivälieriin Estorilin ATP-turnauksessa voitettuaan toisella kierroksella Denis Istominin. Puolivälierässä hän hävisi Albert Ramoslle suoraan kahdessa erässä.


title: Valli

text: Valli tai Walli tarkoittaa muun muassa seuraavia:


title: Denis Istomin

text: Denis Istomin (s. 7. syyskuuta 1986 Orenburg, Venäjä) on uzbekistanilainen tennispelaaja. Parhaimmillaan hän on ollut kaksinpelissä ATP-listan sijalla 33 elokuussa 2012 ja nelinpelissä sijalla 59 lokakuussa 2012.


title: Denis Istomin

text: Istomin loukkasi jalkansa auto-onnettomuudessa Taškentissa huhtikuussa 2001, ja hänen jalkaansa laitettiin 80 tikkiä. Hän vietti sairaalassa kolme kuukautta eikä koskenut tennismailaan kahteen vuoteen. Häntä valmentaa hänen äitinsä, Klaudija.


title: Denis Istomin

text: Vuonna 2012 Istomin pääsi puolivälieriin Brisbanen turnauksessa. Seuraavalla viikolla hän pääsi välieriin Sydneyn turnauksessa, jossa hän hävisi Jarkko Niemiselle. Australian avoimissa hän hävisi ensimmäisellä kierroksella Jo-Wilfried Tsongalle. Helmikuussa Istomin selviytyi loppuotteluun San Josén turnauksessa, jossa hän hävisi Milos Raonicille. Maaliskuussa Indian Wells Masters -turnauksessa Istomin voitti kolmannella kierroksella maailmanlistan sijalla viisi olleen David Ferrerin, kunnes hävisi neljännellä kierroksella Juan Martín del Potrolle. Ranskan avoimissa hän hävisi toisella kierroksella Rafael Nadalille. Wimbledonissa hän eteni neljännelle kierrokselle, jossa hävisi Mihail Južnyille.


title: Denis Istomin

text: Istomin on voittanut ATP-turnauksen kaksinpelissä Nottinghamissa 2015 ja Chengdussa 2017 sekä nelinpelissä Moskovassa 2013, Montpellierissä 2014 ja Gstaadissa 2015.


title: Daniel Muñoz-de la Nava

text: Daniel Muñoz-de la Nava (s. 29. tammikuuta 1982) on espanjalainen tennispelaaja. Parhaimmillaan hän on ollut kaksinpelissä ATP-listan sijalla 124 heinäkuussa 2012 ja nelinpelissä sijalla 94 toukokuussa 2011.


title: Daniel Muñoz-de la Nava

text: Vuonna 2012 Muñoz-de la Nava pääsi puolivälieriin Estorilin ATP-turnauksessa voitettuaan toisella kierroksella Flavio Cipollan. Puolivälierässä hän hävisi Richard Gasquet'lle suoraan kahdessa erässä.


title: Ulquiorra Cifer

text:
Ulquiorra Cifer (ウルキオラ・シファー, Urukiora Shifā) on fiktiivinen anime- ja mangahahmo Tite Kubon luomassa Bleach-sarjassa. Hän on yksi sarjan päävastustajista. Alkuperäisenä äänenä toimii Daisuke Namikawa.
Hän esiintyy ensimmäisen kerran mangassa 22, luvussa 109 ja animen 113 jaksossa. Hän on Arrancar ja kuuluu espadoihin. Hän on neljäs espada eli hän on neljänneksi vahvin. Hän on Ichigo Kurosakin yksi pahimmista vastustajista Aizenin ja Grimmmjow'n lisäksi.
Kuten useimmilla arrancareilla hänellä on hollow-naamion jäänne kasvoillaan. Ulquioirran naamio on kuin puolikas kypärää, jossa on sarvi, joka peittää hänen päänsä vasenta puolta. Hän on kalpea mies, jolla on mustat hiukset ja vihreät kissamaiset silmät. Hänellä on mustat huulet ja hänen kyntensä ovat mangassa mustat. Kuten kaikki arrancarit, niin hän käyttää valkoisia vaatteitta. Ulquiorran hollow-reikä sijaitsee hänen rintalastassaan ja espada-numero sen vasemmalla puolella. Hänen pituutensa on 169 cm ja paino on 55 kg.


title: Ulquiorra Cifer

text: Ulquiorra on luonteeltaan hyvin kylmä, melankolinen, hiljainen, sisäänpäin vetäytyvä ja uskollinen Aizenille. Luonteensa vuoksi hän on erittäin kylmä ja välinpitämätön toisia kohtaan. Sen kuulee jopa hänen surullisesta äänestänsä. Hänen kasvoillansa on aina vakava, jopa surullisen näköinen ilme. Sarjan etedessä voitaan huomata usein hänen jäävän pohtimaan asioita itsekseen, mikä kielii hänen sisäänpäin vetäytyneisyydestään. Sisäänpäin kääntyneisyydestä kielii myös se, ettei edes Aizen tai ylipäätään kukaan muu, tiennyt hänen toisesta vapautuksestaan ennen kuin hän käytti sitä Ichigo Kurosakia vastaan. Ulquiorran toisesta vapauksesta ei siis saanut tietää kuin Ichigo Kurosaki ja Ichigon ja Ulquiorran taistelukentälle saapunueet Orihime Inoue ja Uryū Ishida. Hän uskollisuudestaan kielii se, kuinka kurinalaisesti hän tottelee Aizenia ilman minkäänlaisia vastaväitteitä. Hän on yksi Aizenin uskollisimista alaisista, sillä useat Arrancarit ovat joko väheksyneet tai kapinoineet Aizenin käskyjä vastaan tai jopa yrittäneet pettää hänet. Jopa Gin Ichimaru yritti tappaa Aizenin bankaillansa.


title: Ulquiorra Cifer

text:
Ulquiorra on yksi neljästä Espadojen Vasto Lordesta, joka tekee hänestä uskomattoman voimakkaan. Hänen Espada numeronsa on 4, joten häntä pidetään 4 voimakkaimpana Espadana. Tämä on kuitenkin pelkkää harhaluuloa, koska Ulquiorra on ainoa Arrancar, joka on onnistunut ssavuttamaan toisenkin miekan vapautuksen (joka 5–10-kertaistaa ensimmäisen vapautuksen voimat, joka myös moninkertaistaa hänen voimansa). Tämä tekee Ulquiorrasta espadojen voimakkaimman jäsenen. Ulquiorran kykyihin kuuluu muun muassa luoda tyhjästä keihäitä, joiden kosketuksesta syntyvä räjähdys vastaa atomipommia.
Ulquiorra tavataan ensimmäisen kerran sarjassa kun hän saapuu ihmisten maailmaan espada-Yammyn kanssa tiedustelutehtävän merkeissä. Kaksikko kohtaa paikalle saapuneen Yasutora Sadon, jonka apuna toimii Orihime Inoue, joka ei voi kykyjensä vuoksi taistella, sillä Soul Societyssa hänen taistelukykynsä tuhottiin, jolloin hänelle jäi vain kilpi- ja parannusvoimat. Yammy voittaa helposti Sadon aiheuttaen tälle vakavia vammoja hänen oikeaan käteensä. Yammy on aikaisessa käydä Orihimen kimpuun kunnes Ichigo Kurosaki saapuu paikalle. Ichigo aloittaa taistelun Yammyn kanssa. Ichigo näyttää ensin olevan voitolla – jopa niin paljon että hän onnistuu bankainsa avulla leikkaamaan Yammylta käsivarren irti. Kuitenkin kesken taistelun Ichigon sisäinen hollow alkaa häiritä Ichigoa, mitä Yammy käyttää hyväkseen hyökkäämällä Ichigon ja Orihimen kimppuun. Pian paikalle saapuu Kisuke Uraha ja Yoruichi, joista Yoruichi puolestaan alkaa löylyttää Yammya. Yoruichi luulee Yammyn hävinneen, kunnes tämä käyttää ceroa, jonka Kisuke torjuu shikainsa avulla. Kisuke käyttää shikainsa hyökkäyskykyä Yammya vastaan, mutta sivussa seissyt Ulquiorra pelastaa Yammyn tuhomalla yhdellä käden liikkeellä Uraharan hyökkäyksen.


title: Rui Machado

text: Rui Machado (s. 10. huhtikuuta 1984 Faro) on portugalilainen tennispelaaja. Parhaimmillaan hän on ollut kaksinpelissä ATP-listan sijalla 59 lokakuussa 2011.


title: Rui Machado

text: Vuonna 2008 Machado pääsi Yhdysvaltain avoimissa karsintojen kautta pääsarjaan. Pääsarjan ensimmäisellä kierroksella hän voitti Rik de Voestin, mutta hävisi toisella kierrokselle viisieräisen ottelun Fernando Verdascolle luvuin 7–6(5), 6–7(5), 4–6, 7–6(6), 0–6. Seuraavana vuonna hän pääsi Ranskan avoimissa toiselle kierrokselle voitettuaan Kristof Vliegenin viisieräisessä ottelussa. Toisella kierroksella hän hävisi Fernando Gonzálezille. Vuonna 2010 hän saavutti yhden puolivälieräpaikan ATP-kiertueella. Vuonna 2011 Machado saavutti niin ikään yhden puolivälieräpaikan.


title: Ahlgrens Bilar

text: Ahlgrens Bilar on ruotsalaisen Fredrik Ahlgrenin kehittämä makeinen. Ahlgrens Bilar kuuluu Cloetta-konsernin tuotteisiin. Ahlgrens Bilarit ovat auton muotoisia vaahtokarkkeja, ja niitä myydään neljää erilaista vaihtoehtoa: Original, Saltlakrits, Sursockrade ja Choco.


title: Ahlgrens Bilar

text: Ahlgrens Bilar sai alkunsa vuonna 1953, jolloin tulivat markkinoille Ahlgrens Bilar Original -pusseissa. Ne sisältävät kolmea erilaista makuvaihtoehtoa. Bilar-karkit tulivat myyntiin Suomessa kesällä 2011.


title: Ahlgrens Bilar

text: MTV3 palkitsi kesä–heinäkuussa kanavalla esitetyistä mainoksista Bilar-mainoksen ”Kuukauden parhaat sekunnit” -palkinnolla. Bilar-makeisten Suomen-lanseeraus nimettiin AdProfit-kilpailussa vuoden 2011 kampanjaksi. Vuoden huiput -kilpailussa 2012 Bilar-makeisten mainonta sai kaksi hopeahuippua.


title: The Last Encore

text: The Last Encore on hollantilaisen progressiivista rockia soittavan Kayak-yhtyeen neljäs studioalbumi. Se julkaistiin alun perin vuonna 1976 ja CD:nä vuonna 1995, josta tehtiin vielä uusintapainos vuonna 2002.


title: The Last Encore

text: Kappaleet "Still My Heart Cries For You" ja "Do You Care" julkaistiin Hollannissa myös singleinä.


title: The Last Encore

text: Albumin valmistumisen jälkeen alkuperäisjäsen ja rumpali Pim Koopman lähti yhtyeestä ja palasi siihen vasta 1999.


title: Máximo González

text: Máximo González (s. 20. heinäkuuta 1983 Tandil) on argentiinalainen tennispelaaja. Parhaimmillaan hän on ollut kaksinpelissä ATP-listan sijalla 58 heinäkuussa 2009 ja nelinpelissä sijalla 46 syyskuussa 2008. Nelinpelissä hän on voittanut yhden ATP-turnauksen.


title: Máximo González

text: González voitti vuonna 2008 Valencian nelinpeliturnauksen yhdessä Juan Mónacon kanssa. Vuonna 2009 González pääsi Ranskan avoimissa kolmannelle kierrokselle voitettuaan Mardy Fishin ja Andreas Seppin. Kolmannella kierroksella hän hävisi Tommy Robredolle.


title: Point of Know Return

text: Point of Know Return on progressiivista rockia soittavan yhdysvaltalaisen Kansas-yhtyeen viides albumi. Se julkaistiin vuonna 1977 ja uudelleen vuonna 2002, cd-formaatissa.


title: Stanislao Poliastri

text: Stanislao Poliastri (21. huhtikuuta 1681 – 21. maaliskuuta 1763) oli italialainen roomalaiskatolinen arkkipiispa. Hänet vihittiin papiksi 6. kesäkuuta 1705 ja nimitettiin Rossanon arkkihiippakunnan johtoon 21. toukokuuta 1738. Piispaksi vihkiminen seurasi 25. toukokuuta. Pääkonsekraattorina toimi kardinaali Luis Antonio Belluga y Moncada. Poliastri erosi tehtävistään arkkipiispana 30. joulukuuta 1761.


title: Zhang

text: Zhang on kiinalainen sukunimi. Se on yleisimmin nimen 张 (perint. 張) pinyin-latinisointimuoto, ja joskus myös sukunimen 章 muoto. Nimeä käytti vuonna 2007 noin 88 miljoonaa kiinalaista, ja se on Kiinan kansantasavallan kolmanneksi yleisin sukunimi.


title: Zhang

text: Zhang ääntyy ensimmäisessä toonissa, "Zhāng". Nimi tarkoitti alun perin jousen jännittämistä, mutta nykyisin se on käytössä mittasanana. Zhang-nimen Wade-Giles-latinisointimuotoja ovat muun muassa Chang, joka on käytössä Taiwanissa ja muualla Kiinan kansantasavallan ulkopuolella kuten Yhdysvalloissa, ja Cheung, joka on käytössä kantoninkiinassa. Suomessa nimi on kirjoitettu myös muodossa "Tšang".


title: Markus Kuikka

text: Markus Kuikka (s. 9. heinäkuuta 1959 Helsinki) on suomalainen gamban- ja sellonsoittaja, joka soittaa myös harvinaisempia instrumentteja kuten barytonia ja arpeggionea.


title: Markus Kuikka

text: Kuikka opiskeli sellonsoittoa Seppo Laamasen johdolla Sibelius-Akatemiassa. Musiikin maisterin tutkinnon hän suoritti 2003 ja valmistui 2009 tohtoriksi Sibelius-Akatemian DocMus-yksikön taiteellisessa tohtorikoulutuksessa . Kuikka on opiksellut gamban, barytonin ja arpeggionen soittoa yksityisesti ja myös osallistunut lukuisille mestarikursseille.


title: Markus Kuikka

text: Kuikka on toiminut Sibelius-Akatemiassa DocMus-yksikössä erilaisissa opetustehtävissä. Hän on konsertoinut omissa ja eri yhtyeiden konserteissa, erityisesti Suomalaisen Barytontrion kanssa joka on vieraillut myös Saksassa, Venäjällä ja Ranskassa.


title: Markus Kuikka

text: Kuikka toimi 1978-2008 Kuopion kaupunginorkesterin soolosellistinä. Hän on ollut mukana perustamassa BarokkiKuopiota, vanhan musiikin festivaalia, ja toiminut sen taiteellisena johtajana.


title: Markus Kuikka

text: Markus Kuikan isä on sotilaskapellimestari Arvo Kuikka ja poika cembalisti Lasse Kuikka.


title: Benedito Beni dos Santos

text: Benedito Beni dos Santos (s. 15. tammikuuta 1937) on brasilialainen roomalaiskatolinen piispa. Hänet vihittiin papiksi Taubatén hiippakuntaan 22. joulukuuta 1962 ja nimitettiin São Paulon arkkihiippakunnan vihkipiispaksi sekä Nasain titulaaripiispaksi 28. marraskuuta 2001. Piispaksi vihkiminen seurasi 9. helmikuuta 2002. Pääkonsekraattorina toimi Cláudio Hummes, jota avustivat Carmo João Rhoden ja Antônio Afonso de Miranda. Dos Santos asetettiin vihkipiispaksi 9. maaliskuuta.


title: Benedito Beni dos Santos

text: Dos Santos sai 26. huhtikuuta 2006 nimityksen Lorenan piispaksi.


title: Carl Frederick Mengeling

text: Carl Frederick Mengeling (s. 22. lokakuuta 1930) on yhdysvaltalainen roomalaiskatolinen piispa. Hänet vihki papiksi Garyn hiippakuntaan Andrew Gregory Grutka 25. toukokuuta 1957 ja nimitettiin Lansingin hiippakunnan johtoon 7. marraskuuta 1995. Piispaksi vihkiminen seurasi 25. tammikuuta 1996. Pääkonsekraattorina toimi Adam Joseph Maida, jota avustivat Kenneth Joseph Povish ja Dale Joseph Melczek.


title: Carl Frederick Mengeling

text: Mengeling jäi eläkkeelle 27. helmikuuta 2008.


title: Aegaeon

text: Aegaeon eli Saturn LIII (väliaikainen nimitys S/2008 S 1) on Saturnuksen kuu. Sen löysi Cassini-Huygensin tutkimusryhmä vuonna 2008. Löytö julkistettiin 3. maaliskuuta 2009. Aegaeon kiertää Saturnusta keskimäärin 167 500 kilometrin päässä, ja on resonanssissa 7:6 Mimaksen kanssa. Tällä on vähäinen vaikutus Aegaeonin radan isoakselin puolikkaaseen.


title: Tšepelare

text: Tšepelare () on kaupunki ja kunta Smoljanin alueella Etelä-Bulgariassa. Tšepelaren asukasluku on 7 589 (vuonna 2011). Kunnan läpi virtaa Tšepelarejoki ja alueen ympäristöä hallitsevat Rodopivuoret.


title: Ārvaldis Andrejs Brumanis

text: Ārvaldis Andrejs Brumanis (13. helmikuuta 1926 – 17. joulukuuta 2013) oli latvialainen roomalaiskatolinen piispa. Hänet vihki papiksi André Marie Charue 25. heinäkuuta 1954 ja hänet nimitettiin Liepājan hiippakunnan johtoon 7. joulukuuta 1995. Piispaksi vihkiminen seurasi 6. tammikuuta 1996. Pääkonsekraattorina toimi paavi Johannes Paavali II, jota avustivat Giovanni Battista Re ja Jorge María Mejía.


title: Ārvaldis Andrejs Brumanis

text: Brumanis jäi eläkkeelle 12. toukokuuta 2001.


title: Ruokatutkimus

text: Ruokatutkimus tarkoittaa ruuan ja siihen liittyvien aiheiden kriittistä tarkastelua tieteen, taiteen, historian, yhteiskunnan ja muiden alojen näkökulmista. Se poikkeaa muista ruokaan liittyvistä tutkimusaloista, kuten maanviljelystä, siinä, että ruokatutkimus pyrkii tarkastelemaan asioita laajemmalti kuin esimerkiksi kulutuksen ja tuotannon näkökulmista. Ruokatutkimus on poikkitieteellinen ala, ja siinä on aineksia muun muassa filosofiasta, historiasta, kirjallisuustutkimuksesta, sosiologiasta, taidehistoriasta ja antropologiasta.


title: André Gaumond

text: André Gaumond (s. 3. kesäkuuta 1936) on kanadalainen roomalaiskatolinen arkkipiispa. Hänet vihittiin papiksi Sainte-Anne-de-la-Pocatièren hiippakuntaan 27. toukokuuta 1961 ja nimitettiin sen johtoon 31. toukokuuta 1985. Piispaksi vihkiminen seurasi 15. elokuuta. Pääkonsekraattorina toimi Louis-Albert Vachon, jota avustivat Marc Leclerc ja Bertrand Blanchet.


title: André Gaumond

text: Gaumond sai 16. helmikuuta 1995 nimityksen Sherbrooken koadjuuttoriarkkipiispaksi, ja 1. heinäkuuta 1996 hänestä tuli sen arkkipiispa. Hän jäi eläkkeelle 26. heinäkuuta 2011.


title: Tarja Närhi

text: Tarja Närhi on suomalainen radio- ja televisiotoimittaja. Hän työskentelee Yleisradiossa ja on ollut kommentaattorina muun muassa Eurovision laulukilpailuissa. Vuoden 2015 alusta Närhi on juontanut sunnuntaiaamuisin "Tarja Närhin Iskelmäradiota." Muita hänen juontamiaan radio-ohjelmia ovat "Sekahaku" ja "Levylautakunta".


title: Tarja Närhi

text: Vuonna 2011 Säveltäjät ja Sanoittajat Elvis ry:n palkitsi Tarja Närhin Prix Elvis -palkinnolla hänen ansiokkaasta työstään suomalaisen rytmimusiikin ja sen tekijöiden hyväksi. Palkintoperusteissa todettiin Närhin nostavan ohjelmissaan esiin artistien ohella myös sellaisia musiikintekijöitä, jotka eivät itse esitä laulujaan. Esimerkiksi hänen ohjelmansa "Levylautakunta" tutustuttaa kuulijansa suomalaisiin rytmimusiikin säveltäjiin, sanoittajiin ja sovittajiin.


title: François Lapierre

text: François Lapierre (s. 16. kesäkuuta 1941 Bromont) on kanadalainen roomalaiskatolinen piispa. Hänet vihittiin Société des Missions-Étrangères'n papiksi 18. joulukuuta 1965 ja nimitettiin Saint-Hyacinthen hiippakunnan johtoon 7. huhtikuuta 1998. Piispaksi vihkiminen seurasi 16. kesäkuuta. Pääkonsekraattorina toimi Louis-de-Gonzague Langevin, jota avustivat Joseph Gilles Napoléon Ouellet ja André Gaumond.


title: Normaali-ilmakehä

text: Normaali-ilmakehä eli normaali ilmanpaine (atm) on kansainvälisesti vahvistettu ilmanpaineen normaaliarvo, 101 325 pascalia, jota ennen on käytetty myös paineen mittayksikkönä. Se on suuruudeltaan lähellä yhtä baaria, jolla se käytännössä voidaan usein korvata.


title: Normaali-ilmakehä

text: Yksi normaali-ilmakehä on 760 torria eli elohopeamillimetriä.


title: Normaali-ilmakehä

text: Vuonna 1954 pidetty kymmenes yleinen paino- ja mittakonferenssi (CGPM) vahvisti normaali-ilmakehän yleiseen käyttöön ja hyväksyi sille arvon 1013,25 dyneä neliösenttimetriä kohti, mikä on sama kuin 101 325 Pa. Tämän arvon oli tarkoitus olla yhtä suuri kuin keskimääräinen ilmanpaine merenpinnan tasolla Pariisin leveysasteella, ja käytännön kannalta se todella vastaa keskimääräistä ilmanpainetta merenpinnan tasolla monissa teollistuneissa maissa, jotka ovat suunnilleen samoilla leveyspiireillä.


title: Normaali-ilmakehä

text: Kemiassa lämpötilan ja paineen standardiarvona on vanhastaan käytetty NTP:tä (Normaali lämpötila ja paine), joka vastaa 0 °C:n lämpötilaa ja 101,325 kPa:n painetta. Vuonna 1982 IUPAC kuitenkin suositteli, että ilmoitettaessa aineiden fysikaalisia ominaisuuksia "normaalipaineena" käytettäisiin tarkalleen yhden baarin eli 100 kilopascalin painetta.


title: Piilosammal

text: Piilosammal ("Cryptothallus mirabilis") on maailman ainut lehtivihreätön sammal. Se saa ravintonsa loisimalla "Tulasnella"-suvun sieniä, jotka elävät symbioosissa koivujen ja mäntyjen kanssa.


title: Piilosammal

text: Piilosammal on kermanvalkoinen maan alla kasvava sekovartinen sammal. Se muistuttaa lettonauhasammalta, ja se voidaan myös luokitella sen kanssa samaan sukuun kuuluvaksi. Lettonauhasammal on kuitenkin vihreä.


title: Piilosammal

text: Piilosammalta on löydetty Pohjois- ja Keski-Euroopasta, Grönlannista ja Costa Ricasta. Suomessa sitä on tavattu Ahvenanmaalta, Varsinais-Suomesta, Uudeltamaalta, Satakunnasta, Etelä-Hämeestä, Oulun-Pohjanmaalta ja Kittilän-Lapista. Se on Suomessa erittäin uhanalainen.


title: Piilosammal

text: Piilosammal kasvaa sammalen alla korvissa, tuoreissa kangasmetsissä, lettorämeillä ja lähteiköissä koivujen ja mäntyjen lähistöllä.


title: Ilmakehä (täsmennyssivu)

text: Ilmakehä voi tarkoittaa seuraavia:


title: Wang

text: Wang on kiinalainen sukunimi. Se on nimien 王 ("Wáng", "kuningas") ja 汪 ("Wāng", "laaja vesialue") pinyin-latinisointimuoto. Nimeä Wáng käytti vuonna 2007 noin 93 miljoonaa kiinalaista, ja se on Kiinan kansantasavallan yleisin sukunimi.


title: Wang

text: Wang-nimen toinen yleinen latinisointimuoto on Wong, joka on käytössä kantoninkiinassa.


title: Salamurhaajien liiga

text: Salamurhaajien liiga ("The League of Assassins") on fiktiivinen sarjakuvaryhmä, joka esiintyy DC Comics -sarjakuvakustantamon Batman-tarinoissa.


title: Salamurhaajien liiga

text: Ra's al Ghul perusti Salamurhaajien liigan, mutta ryhmän historiassa ei kerrota perustamisen tarkkaa aikaa tai paikkaa. Ryhmän jäsenet ovat äärimmäisen uskollisia johtajalleen, ja he ovat valmiita kuolemaan Ra'sin käskystä. Salamurhaajien liiga on kenties maailman vaarallisin salamurhaajien ryhmä, ja sen riveissä ovat taistelleet muun muassa huippuassassiinit Lady Shiva, David Cain ja Merlyn. Jokainen jäsen, joka on epäonnistunut surmaamaan kohteensa, on joutunut itse myöhemmin liigan maalitauluksi ja lopulta kokenut kuolemansa.


title: Salamurhaajien liiga

text: Dr. Ebeneezer Darrk ja kamppailulajien taitaja Sensei olivat tiettävästi ensimmäiset ryhmän johtoportaan jäsenet Ra'sin jälkeen. Vaikka liiga luottaakin Sensein kamppailulajien taitajiin, johtajaksi noussut Darrk suosi enemmän manipulointia ja taktikoituja hyökkäyksiä. Hänen aikansa liigan johtajana katkesi kuitenkin hänen napattuaan Ra'sin tyttären, Talia al Ghulin. Batman saapui pelastamaan Talian, ja Darrk kuoli yrittäessään surmata heidät. Talia ja Batman kohtasivat tuolloin ensimmäistä kertaa, ja tapaaminen loi pohjan heidän tulevaisuudessa käytävälle yhteiselle romanssilleen.


title: Salamurhaajien liiga

text: Darrkin menehdyttyä Sensei nousi liigan johtajaksi. Hänen johtajavuosiensa aikana liiga muodostui entistä enemmän brutaalia väkivaltaa käyttäväksi huipputaistelijoiden yhteisöksi. Sensei sekosi kuitenkin valtakautenaan murhanhimoiseksi diktaattoriksi. Niin ikään hänkin menehtyi yrittäessään murhata diplomaatteja kesken tärkeän konferenssin, ja liigan valta-asema palasi takaisin Ra'sille.


title: Ján Laco

text: Ján Laco on (s. 1. joulukuuta 1981 Liptovský Mikuláš, Tšekkoslovakia) on slovakialainen jääkiekkomaalivahti, joka edustaa Tšekin Extraligassa pelaavaa Piráti Chomutovia.


title: Ján Laco

text: Laco pelasi kaudet 2011–2016 KHL-liigassa edustaen Lev Popradia, Donbass Donetskia ja Barys Astanaa.


title: Ján Laco

text: Slovakian jääkiekkomaajoukkueen päävalmentaja Vladimír Vůjtek sr. valitsi Lacon Slovakian joukkueeseen MM-kisoihin 2012. Laco aloitti kisat Slovakian kakkosvahtina, mutta syrjäytti kesken kisojen Peter Hamerlíkin. Laco pelasi upeat MM-kisat, torjui Slovakian finaaliin ja palkittiin Slovakian TOP 3 -pelaajana. Laco palkittiin myös turnauksen parhaana maalivahtina. Laco edusti Slovakiaa myös jääkiekon MM-kilpailuissa vuonna 2017, jossa hän toimi joukkueen kolmosmaalivahtina.


title: Dirichlet’n L-sarja

text: Matematiikassa Dirichlet’n L-sarja on muotoa


title: Dirichlet’n L-sarja

text: oleva funktio. Tässä χ on Dirichlet’n karakteri ja "s" on kompleksinen muuttuja, jonka reaaliosa on ykköstä suurempi. Funktiot voidaan jatkaa analyyttisesti meroforfiseksi koko tasossa, jonka jälkeen sitä kutsutaan Dirichlet’n L-funktioksi ja sitä merkitään "L"("s", χ).


title: Dirichlet’n L-sarja

text: Funktiot on nimetty Johann Peter Gustav Lejeune Dirichlet’n mukaan, ja hän käytti niitä todistamaan nimeään kantavan lauseen alkuluvuista aritmeettisessa lukujonossa. Dirichlet osoitti, että funktioilla ei ole nollakohtia, kun "s"=1. Edelleen, jos χ on prinsipaalinen, niin vastaavalla Dirichlet "L"-funktiolla on yksinkertainen napa kohdassa "s" = 1.


title: Heinäpuukasvit

text: Heinäpuukasvit ("Xanthorrhoeaceae") on "Asparagales"-lahkoon kuuluva kasviheimo. Siihen kuuluvat varsinaisten heinäpuiden lisäksi soihtukasvien (ennen heimo "Asphodelaceae") ja päivänliljakasvien (ennen heimo "Hemerocallidaceae") alaheimot.


title: Heinäpuukasvit

text: Heinäpuukasvit ovat levinneet Vanhaan maailmaan arktisia alueita lukuun ottamatta ja Etelä-Amerikan länsiosiin.


title: Heinäpuukasvit

text: Heimo on varsin monimuotoinen ja käsittää puuvartisia, tavanomaisia ruohovartisia, kseromorfisia ja sukkulenttisia yksisirkkaiskasveja. Kaikilla on kuitenkin vanallinen kukinto ja nivelikkäät kukkaperät.


title: Heinäpuukasvit

text: Heinäpuukasvit kuuluvat yhdessä narsissikasvien (Amaryllidaceae) ja parsakasvien (Asparagaceae) kanssa samaan evoluutiopuun haaraan Asparagales-lahkossa. Tämän kehityshaaran ominaisuuksiin kuuluu mm. sikiäimen väliseinämesiäisten sijainti lokeroiden alapuolella.


title: Heinäpuukasvit

text: Kaikkiaan heinäpuukasvien heimossa on nykyisen käsityksen mukaan 41 sukua ja 900 lajia. Nämä luokitellaan kuuluviksi kolmeen alaheimoon, joita aiemmin on pidetty itsenäisinä heimoina.


title: Heinäpuukasvit

text: Soihtukasvit ovat usein ruusukkeita muodostavia lehtisukkulentteja, geofyyttiruohoja tai paksurunkoisia puita, harvemmin kiipeileviä köynnöksiä. Lehtiasento on kierteinen tai kaksirivinen, lehtilaidat usein hampaiset ja lehtituppi umpinainen (jos lehti on tupellinen). Kukinto voi olla mm. tähkämäinen, ja kukat ovat enemmän tai vähemmän heikosti vastakohtaisia. Kehälehdet ovat tavallisesti vaihtelevissa määrin erillisiä. Sikiäimessä on vain muutamia tai paljon siemenaiheita. Hedelmä on kota, joka voi joskus olla mehevä. Siemen on kulmikas ja siinä on vaippa eli arillus. Kromosomiluku n = (6–)7


title: Heinäpuukasvit

text: Soihtukasvien keskittymä on Etelä-Afrikassa. Muutoin niitä tavataan Afrikassa, Välimerenmaista Keski-Aasiaan, Australiassa ja Uudessa-Seelannissa (kartta).


title: Heinäpuukasvit

text: Soihtukasvien alaheimossa on noin 21 sukua ja 785 lajia. Suurimmat suvut ovat aaloet ("Aloë", 400 lajia), "Bulbine" (75 lajia), soihtuliljat ("Kniphofia", 70 lajia), "Trachyandra" (50 lajia), marskinliljat ("Eremurus", 45 lajia) ja kirjotähdet ("Haworthia", 54–70 lajia).


title: Heinäpuukasvit

text: Alaheimossa on vain yksi heinäpuiden suku ("Xanthorrhoea"), jossa on 30 Australiassa kasvavaa lajia (kartta). Ne ovat ulkonäöltään luonteenomaisia: tukevan, puutuneen varren päässä on tiheä mätäs pitkiä, kapeita lehtiä. Kuolleet lehdet jäävät rungon pintaan ja säilyvät siinä, ellei maastopalo niitä hävitä. Kukinto on pitkä, pysty ja tiheän tähkämäinen, pienikukkainen. Hedelmä on kotamainen.


title: Heinäpuukasvit

text: Päivänliljakasvien alaheimo käsittää 19 sukua ja 85 lajia, joita tavataan laajalti maapallolla: Uudesta-Guineasta Uuteen-Seelantiin, Tyynenmeren saarilla, Australiassa (erityisesti), Euraasiassa, Malaijien saaristossa, Intiassa, Madagaskarissa, Afrikassa ja kaksi lajia Etelä-Amerikassa (kartta). Runsaslajisin on "Dianella"-suku, jonka lajimäärä on 20–40 välillä.


title: Heinäpuukasvit

text: Kasvien ulkoasu vaihtelee. Ne sisältävät saponiineja. Juuret ovat usein turvonneet. Lehdet ovat kahdessa rivissä, umpituppisia, harvoin syrjittäisiä. Kukintokin vaihtelee tyypiltään. Kehäputki on lyhyt, heteenpalhot usein kuviolliset tai paksuuntuneet. Sikiäimessä on muutamia tai paljon siemenaiheita. Hedelmä voi olla marja tai harvoin pähkinä.


title: BarokkiKuopio

text: BarokkiKuopio – vanhan musiikin festivaali on vuodesta 2005 alkaen Kuopiossa järjestetty monipuolisesti vanhaan musiikkiin paneutuva tapahtuma. BarokkiKuopioon sisältyi alkuaikoina perinteisten konserttien lisäksi myös elokuvanäytös. Tärkein konserttipaikka on Kuopion Männistön vanha puukirkko, mutta konsertteja on pidetty myös Pyhän Johanneksen kirkossa, Puijonlaakson kirkossa ja Kuopion Tuomiokirkossa. Tapahtuman taiteellisena johtajana toimii Markus Kuikka.


title: BarokkiKuopio

text: Tapahtuma perustuu kuopiolaiselle erityisosaamiselle - varsinkin historialliset kosketinsoittimet, kuten klavikordi, cembalo ja urut ovat merkittävässä asemassa Kuopion seudulla.


title: BarokkiKuopio

text: Esiintyvät taiteilijat ovat kotimaisia alan tunnustettuja tekijöitä, painottaen Kuopion seudulta lähtöisin olevia ja paikkakunnalla aikaisemmin työskennelleitä sekä nykyisin toimivia taiteilijoita.


title: BarokkiKuopio

text:
Vanha musiikki tarkoittaa BarokkiKuopion yhteydessä 1600-1700-luvuilla sävellettyä musiikkia. Olennaista tapahtumalle on musiikin esittäminen aina kyseessä olevan ajan mukaisessa sointiasussa olevilla soittimilla. Käytännössä tämä tarkoittaa esim. traverso-huilua, barokkiviulua, viola da gambaa, cembaloa ja urkuja.
Laulumusiikissa kuuluu asiaan perehtyneisyys ajanmukaiseen äänenmuodostukseen.


title: BarokkiKuopio

text: Tapahtumaa tukevat Taiteen Edistämiskeskus ja Kuopion kaupunki.


title: BarokkiKuopio

text: BarokkiKuopio on järjestänyt useana kesänä myös lapsille suunnattuja barokkimusiikin konsertteja.


title: COMSOL Multiphysics

text: COMSOL Multiphysics on simulointiohjelmisto, joka soveltuu erityisesti fysiikan ja insinööritieteiden ongelmien simulointiin sekä analysointiin.


title: COMSOL Multiphysics

text: Multiphysics osaa mm. simuloida sähkömagneettisien partikkelien virtausta, nestevirtauksia, lämpövirtauksia, laskea kuormituksissa syntyviä jännityksiä ja sekä rakenteiden ominaistaajuuksia.


title: COMSOL Multiphysics

text: COMSOL Multiphysicsiin voi liittää LiveLink-moduuleita, joiden avulla Multiphysics voidaan sovittaa toimimaan esimerkiksi CAD-ohjelmassa parametroidun mallin kanssa.


title: COMSOL Multiphysics

text: COMSOL-moduulit:


title: Team JVA

text: Team John Village Automotive (lyhennettynä Team JVA) on brittiläinen pikkuformulatalli. Tallin perusti vuonna 1980 entinen Formula Ford mestari John Village. Talli on voittanut kaksi kuljettajien mestaruutta Formula Vauxhall-sarjassa vuosina 1991 ja 1996. Talli on kilpaillut mm Formula Ford, Italian F3000, International Formula Master ja A1 Grand Prix-sarjassa edustaen Kanadaa.


title: Shamaanikahvikki

text: Shamaanikahvikki ("Psychotria viridis") on kahvikkien sukuun ja matarakasvien heimoon kuuluva pensas, joka esiintyy Etelä-Amerikassa. Sillä on kasvualueellaan monia paikallisia nimiä, mukaan lukien Chacruna ja Chacrona.


title: Shamaanikahvikki

text: Se sisältää dimetyylitryptamiinia, ja sitä käytetään muun muassa ayahuascan valmistukseen.


title: Shamaanikahvikki

text: Shamaanikahvikki on monivuotinen kasvi joka kasvaa jopa 5 metriä korkeaksi ja 2 metriä leveäksi.


title: Acantholimon

text: Acantholimon on lyijykukkakasvien heimoon ("Plumbaginaceae") kuuluva kasvisuku. Siihen kuuluu noin 120 lajia pieniä piikkilehtisiä monivuotista ruohoja. Ne kasvavat Välimeren alueen itäosissa sekä Länsi- ja Keski-Aasiassa. Vain muutama laji on onnistuttu ottamaan viljelykseen onnistuneesti. Ne soveltuvat erinomaisesti kivikkopuutarhoihin. Luonnossa ne esiintyvät kuivilla vuoristo- ja aavikkoalueilla kasvupaikkoinaan kivikot, soratasangot ja suolajärvien rantamat.


title: Acantholimon

text: Useimmilla suvun lajeilla on tiuha lehtiruusuke, joka muodostaa mättään tai kummun, jonka alaosa muodostuu vanhoista, jo kuihtuneista lehdistä. Itse lehdet ovat neulasmaisia, jäykkiä ja kovia. Joidenkin lajien lehtien pinnalla on mineraalisuolojen muodostama valkoinen härmä.


title: Acantholimon

text: "Acantholimon" on läheistä sukua laukkaneilikoille ("Armeria"), ja sen edustajilla on laukkaneilikoiden kukkia muistuttavat vaaleanpunaiset tai valkoiset kukat. Laukkaneilikoista poiketen kukat sijaitsevat tähkämäisissä kukinnoissa, kun laukkaneilikoilla kukinto on mykerö. Kukkatähkä voi olla lehdellinen tai sijaita vanan päässä kaikkien lehtien yläpuolella.


title: Acantholimon

text: Suvun lajeilla on erikoisvaatimuksensa. Ne eivät siedä niiden juurelle kerääntyvää kosteutta, eivät varsinkaan talvella. Maaperän tulee siis olla hyvin karkeaa ja hyvin vettä läpäisevää. Kuuma ja kuiva kasvupaikka sopii niille parhaiten. Kasveja voi lisätä kärkipistokkaista.


title: Acantholimon

text: Tunnetuin laji viljelyssä lienee "Acantholimon glumaceum", joka on kotoisin Kaukasusvuoristosta ja siihen liittyvistä Turkin osista. Se muodostaa 5–8 senttiä korkeita ja 30 senttiä leveitä mättäitä. Kukat ovat näyttäviä, syvän vaaleanpunaisia, ja mättäässä on useita kukintovanoja. Laji kestää lähes 30 asteen pakkasia.


title: Lelegit

text: Lelegit olivat mahdollisesti esihistoriallinen kansa, mutta todisteet heistä ovat kokonaan mytologisia eli epäluotettavia. Näyttää siltä, että kreikkalaiset ovat käyttäneet termiä "lelegit" yleisnimenä nykyisen Kreikan mantereen, nykyisen Kreikan saariston ja Vähän-Aasian esikreikkalaisista asukkaista. Samalla tavalla on käytetty myös termiä "pelasgit". Lelegejä on asunut esimerkiksi Sámoksen, Chíoksen ja Fokaian läheisillä rannikkoalueilla ja Lakonianlahden rannoilla. Lelegit eivät olleet protoindoeurooppalaisia eivätkä arjalaisia, vaan mahdollisesti kaukasidisia rodultaan. Lelegit olivat alkujaan merenkulkukansa, ja lisäksi he olivat taitavia puuseppiä. Lelegit rakensivat puusta laivoja ja taloja. Kansa asuikin alueilla, joilla oli saatavana puutavaraa. Lelegit halveksivat merirosvousta, eivätkä milloinkaan itse ryhtyneet tällaiseen.


title: Lelegit

text: Kaarialaisen 200-luvulla eaa. eläneen kirjailijan Filippos Theangelalaisen mukaan lelegit olivat kaarialaisten maaorjia. Tämän vahvistaa myös antiikin kreikkalainen filosofi Plutarkhos teoksessaan "Moralia". Antiikin kreikkalaisen historioitsijan Kallistheneen mukaan lelegit muuttivat Vähästä-Aasiasta nykyisen Kreikan alueelle kaarialaisten kanssa. Antiikin maantieteilijä Strabon kuvaa lelegejä nimellä "planētes" eli ”vaeltajat”.


title: Blaž Kavčič

text: Blaž Kavčič (s. 5. maaliskuuta 1987 Ljubljana) on slovenialainen tennispelaaja. Parhaimmillaan hän on ollut kaksinpelissä ATP-listan sijalla 68 elokuussa 2012. Hän tulee urheilullisesta perheestä.


title: Blaž Kavčič

text: Kavčič teki Grand Slam -debyyttinsä Australian avoimissa 2010. Vuonna 2011 hän pääsi puolivälieriin sekä Chennain että Båstadin ATP-turnauksissa, joissa molemmissa hän hävisi Tomáš Berdychille.


title: Steven Reinprecht

text: Steven Edward Reinprecht (s. 7. toukokuuta 1976 Edmonton, Alberta, Kanada) on kanadalainen jääkiekkoilija ja maailmanmestari, joka pelaa Saksan DEL-liigan Thomas Sabo Ice Tigersissa. Reinprecht on aiemmin pelannut NHL:ssä yhteensä 663 runkosarjaottelua tehoin 140+242=382 sekä keräten 186 jäähyminuuttia. Pudotuspeleissä hän on tehnyt 50 ottelussa tehot 10+10=20 sekä kerännyt niissä kymmenen jäähyminuuttia.


title: Steven Reinprecht

text: Reinprecht osaa pelata sekä keskellä että laidassa. Hänen vahvuuksiin kuuluu nopeus, tarkka laukaus, kiekonkäsittelytaito, kahden suunnan pelaaminen ja alivoimapelaaminen. Reinprechtin heikkouksiin kuuluu pieni koko, fyysinen peli, loukkaantumisherkkyys sekä ajoittaiset kiekonmenetykset ja tehottomuus. Hänen nykyinen roolinsa löytyy farmista. Reinprechtiä luonnehditaan veteraanipelaajaksi, joka tuo syvyyttä NHL-joukkueeseensa.


title: Steven Reinprecht

text: Reinprecht pelasi kaksi kautta AJHL-liigaa St. Albert Saintsin riveissä, jonka jälkeen hän kävi vuodet 1996–2000 Wisconsin-Madisonin yliopistoa. Reinprecht voitti siellä kolmella viimeisellä kaudellaan joukkueen sisäisen pistepörssin, kahdella keskimmäisellä kaudellaan myös UW-Madisonin maalipörssin. Kausi 1997–1998 hänellä päättyi WCHA:n mestaruuteen ja hänet valittiin sarjan toiseen tähdistökentälliseen. Kauden 1998–1999 päätteeksi Reinprecht valittiin WCHA:n akateemiseen tähdistökentälliseen. Viimeisellä kaudellaan 1999–2000 hän teki kaksi kertaa enemmän pisteitä kuin edellisellä kaudella ja voitti tehoilla 26+40=66 koko NCAA:n pistepörssin. Reinprecht valittiin kauden päätteeksi WCHA:n vuoden pelaajaksi ja ensimmäiseen tähdistökentälliseen. Jo samalla kaudella, maaliskuussa 2000 Reinprecht teki vapaana agenttina sopimuksen Los Angeles Kingsin kanssa, jossa hän pelasi yhden ottelun keräten yhden kahden minuutin jäähyn.


title: Steven Reinprecht

text: NHL:n tulokaskausi 2000–2001 toi Reinprechtille yhteensä 80 runkosarjaottelussa tehot 15+21=36, joilla hän sijoittui tulokkaiden pistepörssissä viidenneksi Minnesota Wildin Marián Gáboríkin ja Philadelphia Flyersin Ruslan Fedotenkon kanssa. Reinprecht kaupattiin kuitenkin kesken kauden, helmikuussa 2001 Kingsistä Colorado Avalancheen yhdessä Rob Blaken kanssa. Vaihdossa Kings sai Adam Deadmarshin, Aaron Millerin, Jared Aulinin sekä ensimmäisen kierroksen varausvuoroihin kesille ja . Hän voitti Avalanchessa kauden päätteeksi Stanley Cupin. Reinprechtin peliaika oli joukkuessa aluksi kiven alla, mutta hän kasvatti kahdella seuraavalla kaudella piste-ennätystään. Kaudella 2001–2002 Reinprecht teki 46 tehopistettä ja kaudella 2002–2003 hän teki 51 tehopistettä. Reinprecht ei ole pelannut NHL:n pudotuspelejä muualla kuin Avalanchessa.


title: Steven Reinprecht

text: Heinäkuussa 2003 Reinprecht kaupattiin Buffalo Sabresiin vaihdossa Keith Ballardiin, mutta jo samana päivänä hänet kaupattiin sieltä Rhett Warrenerin kanssa Calgary Flamesiin vaihdossa Chris Druryyn ja Steve Beginiin. Reinprechtillä jäi kuitenkin kaudella 2003–2004 läpimurto tekemättä, sillä hän pelasi loukkaantumisten takia vain 44 runkosarjaottelua. Marraskuussa 2003 Reinprecht loukkasi sääriluunsa blokatessaan laukausta ottelussa Chicago Blackhawksia vastaan. Hän pelasi tämän jälkeen kaksi ottelua, mutta joutui joulukuussa uusiin tutkimuksiin ja noin kuukaudeksi sivuun. Maaliskuussa 2004 Reinprecht loukkasi olkapäänsä ja joutui loppukaudeksi sivuun, eikä hän pelannut Stanley Cup -finaaleihin saakka edennessä Flamesissa enää pudotuspelejä.


title: Steven Reinprecht

text: Reinprecht pelasi kaudella 2006–2007 loukkaantumisen takia vain 49 ottelua. Kaudella 2008–2009 tehot 14+27=41 riittivät Coyotesin sisäisen syöttöpörssin toiseen sijaan ja sisäisen pistepörssin kolmanteen sijaan. Kaudeksi 2009–2010 hän siirtyi kolmivuotisella sopimuksella Florida Panthersiin vaihdossa Stefan Meyeriin. Reinprecht pelasi kauden kaikki 82 runkosarjaottelua, mutta kaudella 2010–2011 Panthers asetti hänet siirtolistalle. Joukkue lainasi hänet tammikuussa 2011 loppukaudeksi Saksaan ja DEL-joukkue Adler Mannheimiin.


title: Steven Reinprecht

text: Syksyn 2011 harjoitusleirin päätteeksi Panthers siirsi Reinprechtin farmijoukkue San Antonio Rampageen, AHL:ään. Viiden siellä pelatun ottelun jälkeen hänet kaupattiin David Boothin ja kesän kolmannen kierroksen varausvuoron kanssa Vancouver Canucksiin vaihdossa Marco Sturmiin ja Mikael Samuelssoniin. Samalla Reinprecht siirrettiin Canucksin farmijoukkue Chicago Wolvesiin. Hän oli tehoilla 13+30=43 joukkueen toiseksi paras syöttäjä ja kolmanneksi paras pistemies.


title: Steven Reinprecht

text: Syyskuussa 2012 Reinprecht palasi DEL:ään ja teki vuoden mittaisen sopimuksen Thomas Sabo Ice Tigersin kanssa.


title: Steven Reinprecht

text: Reinprecht edusti Kanadaa MM-kilpailuissa vuonna 2003, jolloin hän voitti maailmanmestaruuden ja voitti kuudella syötöllään joukkueensa sisäisen syöttöpörssin.


title: Belek

text: Belek on matkailukaupunki Antalyan maakunnassa Turkissa, Välimeren rannalla. Belek tunnetaan golfausmahdollisuuksistaan.


title: Belek

text: Belekissä on paljon pinjametsiä, ja kaupunki sijaitsee Taurusvuorten juurella.


title: Supermarine Scimitar

text: Supermarine Scimitar on brittiläinen Supermarinen suunnittelema ja valmistama suihkuhävittäjä. Lentotukialuksilta toiminut Supermarine Attackerin seuraaja Scimitar oli Britannian ensimmäinen taktisiin ydinpommituksiin kykenevä hävittäjälentokone.


title: Supermarine Scimitar

text: Scimitar oli käytössä vuosina 1958–1969, ja ensilento tapahtui vuonna 1956. Sitä valmistettiin 76 konetta.


title: Supermarine Scimitar

text: Supermarine Scimitar kykeni kuljettamaan ainakin yhden noin 907 kg (2 000 lb) painoisen Red Beard -ydinpommin (suom. "Punaparta"). Koneen kapasiteetti salli periaatteessa kaksi. Konetyypillä oli kuitenkin vaikeuksia liikehtimisessä sekä toimintavarmuudessa. Tämän takia se jakoi ikävän kohtalon yhdessä edeltäjänsä Supermarine Swiftin kanssa, ja sille sattui melko useita lento-onnettomuuksia. Se vedettiin pois palveluksesta vuosikymmenen mittaisen käyttöiän jälkeen ja korvattiin Blackburn Buccaneer -tyypillä.


title: Stephanie Vogt

text: Stephanie Vogt (s. 15. helmikuuta 1990 Vaduz) on liechtensteinilainen tennispelaaja. Parhaimmillaan hän on ollut WTA-listan sijalla 137 helmikuussa 2014. Hän on voittanut urallaan kymmenen ITF-turnausta kaksinpelissä ja yhden WTA-turnauksen nelinpelissä vuonna 2013.


title: Stephanie Vogt

text: Junioriurallaan Vogt oli parhaimmillaan maailmanlistan viidentenä. Vogt sai mahdollisuuden osallistua Pekingin olympialaisiin 2008, mutta hän ei jätti kisat väliin loukkaantumisen vuoksi. Vuonna 2012 hän sai uuden mahdollisuuden osallistua, kun hänet kutsuttiin Lontoon olympialaisiin. Hän toimi kisoissa maansa lipunkantajana.


title: 3772 Piaf

text: 3772 Piaf (1982 UR7) on Marsin ja Jupiterin väliseen pääasteroidivyöhykkeeseen kuuluva pikkuplaneetta eli päävyöhykkeen asteroidi. Asteroidin löysi Lyudmila Karachkina lokakuussa 1982. Se on nimetty ranskalaisen laulajan Édith Piafin mukaan.


title: Pyhän sydämen katedraali

text: Pyhän sydämen katedraali tarkoittaa seuraavia:


title: Djermat

text: Djermat (myös "zarmat", "zermat") ovat songhaiden sukukansa Länsi-Afrikassa. He asuvat etupäässä Djibon, Arbindan ja Dorin seuduilla Burkina Fasossa sekä Nigerjoen varrella ja Dosson seudulla Nigerissä. Pienempiä ryhmiä on luoteis-Nigeriassa, Beninin ja Ghanan pohjoisosissa sekä Norsunluurannikolla. Kansan kokonaismääräksi arvioidaan 3,5 miljoonaa.


title: Djermat

text: Djerman kieli kuuluu nilosaharalaisiin songhaikieliin. Kansan pääelinkeino on maanviljely ja tärkein viljelykasvi hirssi. Lisäksi harjoitetaan vähäisessä määrin karjanhoitoa sekä käsityöammatteja ja kaupankäyntiä. Djermojen uskonto on synkretistinen sekoitus islamia ja animismia. Ranskan siirtomaavallan ajasta lähtien heillä ollut johtava asema Nigerin politiikassa ja hallinnossa.


title: Carrus City

text: Carrus City on Carruksen vuosina 1993–2001 valmistama korkealattiainen kaupunkibussi, joka on identtinen Carrus City L:n, Carrus City U:n ja Carrus City M:n kanssa. Mallin valmistus alkoi vuonna 1993, kun Wiima K202:n valmistus päättyi.


title: Carrus City

text: Mallista on myös nivelversio, jota ei ole käytössä Suomessa, ja jota valmistettiin vain Volvon alustoille. Sitä valmistettiin Wiiman tehtaalla Vantaalla ja Carruksen tehtaalla Wrocławissa Puolassa. Suurin osa busseista valmistettiin Vantaalla. Tavallista versiota valmistettiin Volvo B10M -alustalle ja nivelversiota Volvo B10MA -alustalle. Kaikissa busseissa on takamoottori.


title: Carrus City

text: Suomessa Carrus Cityä ovat käyttäneet muun muassa Helsingin Bussiliikenne ja toinen sen edeltäjistä Suomen Turistiauto, Pohjolan Liikenne ja Koiviston Auto -yhtymään kuuluva Porvoon Liikenne.


title: Elafónisoksen taistelu (1717)

text: Elafónisoksen taistelu käytiin vuonna 1717 nykyisin Kreikkaan kuuluvan Elafónisoksen saaren edustalla, kun Venetsian laivasto hyökkäsi osmanien laivaston kimppuun. Taistelu päättyi Venetsian voittoon.


title: Elafónisoksen taistelu (1717)

text: Karlowitzin rauhassa vuonna 1699 osmanien valtakunta tunnusti Venetsian oikeudet Elafónisokseen, mutta vuonna 1715 osmanit miehittivät saaren.


title: Elafónisoksen taistelu (1717)

text: Vuonna 1717 venetsialaisamiraali Pizanis lähti hyökkäämään 33 aluksen laivastolla Mánilta osmanien laivaston kimppuun, joka oli ankkuroituneena Sarakínikonlahdella Elafónisoksen eteläpuolella. Osmanien laivastoon kuului 52 purjealusta, neljä kaleeria sekä useita pienempiä aluksia. Laivastot kohtasivat Elafónisoksen länsirannikon edustan pienten Aglýftiksen ja Panagían saarten tuntumassa, jossa alkoi kahdeksan tuntia kestänyt taistelu. Taistelussa Venetsian laivasto upotti kreikkalaisten polttolaivojen auttamana osmanilaivaston. Osmanien laivastoon kuulunut merirosvo Kanka Moustis pelastui taistelusta ja meni Strofádes-nimiselle saariryhmälle Zákynthoksen saaren eteläpuolelle, jossa hän pahoinpiteli 20 erakkoa sekä ryösti Strofádeksen Pantokrátorin luostarin.


title: Wallander: Todistaja

text: Todistaja on Wallander-elokuvasarjan toisen tuotantokauden kolmastoista ja viimeinen elokuva. Se on koko sarjan 26. elokuva.


title: Wallander: Todistaja

text:
Elokuva kertoo oikeudenkäynnistä, jossa ystadilaista rakennusyhtiötä syytetään pimeän työvoiman käytöstä ja ihmiskaupasta. Yhtiö on käyttänyt työvoimanvuokrausyritystä, joka on hankkinut työvoimaa Liettuasta. Kiireellinen rakennusprojekti aiheuttaa onnettomuuden työmaalla, ja vuokrausyhtiön johtaja ajautuu entistä törkeämpiin rikoksiin. Liettualainen pikkutyttö on rikosten todistaja, josta on päästävä eroon.
Telvis-sivuston arvostelun mukaan ”koko elokuvaa vaivaa tunnelma, jossa on tavoiteltu haikeaa luopumisen melankoliaa, mutta todellisuudessa kotikatsomossa ainoastaan haukotuttaa”. Iltalehden arvostelun mukaan elokuva on yksi sarjan huonoimmista ja vaikuttaa kuin ”tekijöiltä olisivat loppuneet voimat kesken”.


title: Wallander: Todistaja

text: Useilta ruotsalaisilta arvostelijoilta elokuva sai myös heikohkon arvosanan.


title: Maakeski

text: Maakeski on Padasjoen kaakkoiskulmassa oleva kylä.


title: Maakeski

text: Maakeskessä oli noin sadan vuoden ajan kansakoulu, sittemmin peruskoulun ala-aste. Nyt pitäjän koulut ovat kirkonkylässä. 1900-luvulla Maakeskessä oli sekä SOK:laisen Padasjoen Osuuskaupan että OTK:laisen Länsi-Päijänteen Osuusliikkeen myymälä, samoin kuin yksityiset Heinosen ja Pakkasen sekatavarakaupat ja Kahvila Tähkä. Heinosen kauppa, sittemmin Monosen kauppa, lopetti toimintansa niistä viimeisenä kesällä 2011.


title: Maakeski

text: Maakesken nuorisoseuran toimeliampina vuosina kylä tunnettiin vuotuisista Linnamäen hiihtokilpailuista.


title: Maakeski

text: Nykyisin Maakeskessä toimii aktiivinen kyläyhdistys Maakeski-seura, jonka kautta kylällä olevaa Rientolan monitoimitaloa voi vuokrata omaan käyttöönsä. Kylällä on myös oma vene- ja uimaranta. Maakeskestä pohjoisen suuntaan sijaitsee myös Nyysyölän kylän uimaranta "Monus", joka on myös monen maakeskeläisen suosiossa.


title: Maakeski

text: Ensimmäinen maininta Padasjoen keskiaikaisiin, suurehkoihin kyliin lukeutuvasta Maakesken kylästä on vuodelta 1443. Kylän itäpuolella oleva Linnanmäki on saattanut kuulua linnavuorijärjestelmään. Maakesken vanhimmat rajatiedot ovat vuodelta 1478, jolloin rajatuomarina toimi Eerik Akselinpoika Tott.


title: Maakeski

text: Maakeskessä on ollut kaksi virkataloa sekä joukko talonpoikaistaloja. Virkatalot olivat Maakesken puustelli eli Anttilan sotilasvirkatalo ja Padasjoen seurakunnan kappalaisen virkatalo eli Kekkala. Talonpoikaistalot olivat Varis, Kipaila, Paavo eli Rauskala, Rekola, Teppinen, Lohtari, Rasvala, Salvila, Uotila, Helleri eli Nikula ja Häkkä, joista useimmat on sittemmin halottu.


title: Maakeski

text: Historiallinen Maakeski juontuu 1400-luvulta. Makæski mainitaan asiakirjoissa 1466 ja Maakeski by sekä Maankeski by eli Maakesken kylä 1484, kun taas vuodelta 1478 ovat vanhimmat tiedot Maakesken rajoista. Niitä helpommin pääsee tutkimaan kruunun tiliasiakirjojen aineistosta koottua Suomen asutuksen yleisluetteloa.


title: Maakeski

text: Maakesken kylän nimi on kirjoitettu Suomen asutuksen yleisluetteloon monella tavalla: "Makeskus, Maakeske, Makesku, Makesko" ja jopa "Makeschu". Vuonna 1561 alun vokaali on merkitty pitkäksi ja sanan loppuun ilmestyy i: Maakeskij. Vuonna 1593 on asiakirjoissa "Makeskis" ja 1597 Makeski. Vuonna 1607 kirjuri on ajatellut kylän nimen olevan "Makoskog". Noin 1630-luvulta lähtien Maakesken kylän ruotsinkieliseksi nimeksi näyttää vakiintuvan "Makeskis", joka voitiin kirjoittaa myös "Makäskis": suomeksi sanottuna Maakeski. Myös Padasjoen seurakunnan kirjoissa "Maakeski" on aluksi joko "Makeskis" tai "Makäskis" ja 1800-luvulta lähtien "Maakeskis".


title: Maakeski

text: Suomalaisen paikannimikirjan mukaan Maakesken kylän nimi on harvinainen, vaikkei ihan ainutlaatuinen. Sysmässä Maakeski on ollut torpan nimenä. Hämeenkoskella on Maakeskenkulmaksi kutsuttu kylänseutu. Maakeskinen on järvi Petäjävedellä. Kirjailija Toivo Jallin mukaan nimet voisivat kuitenkin olla padasjokelaista vientitavaraa. Maakesken kanssa samanlaisia keski-päätteisiä paikannimiä ovat taas esimerkiksi Hauhon Metsäkeski, Vammalan Kivikeski ja Oriveden Kuuskeski. Suomalaisessa paikannimikirjassa sarjaan liitetään myös Koskikeskinen Jämsänkoskella.


title: Maakeski

text: Metsänhoitaja Ilmari Kosonen on julkaissut Padasjoen Sanomissa 2.6.2016 oman selityksensä Maakesken nimestä. Hänen mukaansa kylän nimessä on sana "maag(e)", joka tarkoittaa järvimalmia. Maage selitetään viron kielen sanastoissa ja se liittyy raudantekopaikkojen paikannimiin. Kosonen selittää Maakesken näin ollen olevan "raudanteon keskuspaikka".


title: Maakeski

text: Ruotsin historiassa vuosi 1772 oli ratkaisujen vuosi. Kuningas Kustaa III kaappasi itselleen vallan. Suomen ylipäällikkö Augustin Ehrensvärd kuoli vähän sen jälkeen ja Bernt Otto Stackelberg nimitettiin hänen seuraajakseen. Stackelberg teki tärkeän havainnon: ”Mikäli minä tiedän, ei tähän asti liene mitään sotilaallista karttaa Suomesta laadittu.” Kun uhka Venäjän-sodasta näytti kuitenkin hälvenneen, toimiin ei heti ryhdytty. Asia tuli uudestaan ajankohtaiseksi, kun Kustaa III kävi Suomessa ja myös Asikkalan Anianpellossa. Kartan tekeminen aloitettiin 1770-luvun lopulla. Vuonna 1805 Ruotsin kuningas Kustaa IV Aadolf luovutti Ruotsin sota-arkistoon kokonaisuudessaan Kuninkaallisen karttakokoelman aineksen.


title: Maakeski

text: Timo Alanen ja Saulo Kepsu ovat laatineet näiden karttojen pohjalta teoksen "Kuninkaan kartasto Suomesta 1776–1805" (SKS:n toimituksia 505, Tampere 1989). Kirjan sivulla 267 on esitetty Auttoinen ja sivulla 268 Maakeski, Nyystölä, Jokioinen, Pappila ja Syrjäntaka, sivulla 269 Hinttola ja eräitä muita Päijänteen saaria. Sivulla 252 näkyy Munkull Lax (joka lienee antanut nimen nykyiselle Mukulille), ja karttaan merkistystä joesta päätellen se on nykyinen Maakesken Isonjoenlahti. Maakesken ja Joenniemen välinen alue on kartassa valkoisena läiskänä.


title: Maakeski

text: Parisataa vuotta sitten piirretyssä kartassa karttalehden länsilaidassa on "Ödemarck" eli erämaa. Sen laidasta löytyy paikannimiä: "Palitas jvi" (nykyinen Iso-Pallitta), sen eteläpuolelta "Härva jvi" (nykyinen Vähä-Hervo) sekä "Iso Tarus jvi" samoin kuin "Wähä Tarus". Tarusten eteläpuolella on "Calijärvi" (nykyinen Kaalijärvi). Niin piirtyi kartalle erämaan laita.


title: Maakeski

text: Heinjokea ei ole nimeltä mainittu, mutta sen ja vanhan maantien risteykseen on merkitty torppa – jokseenkin sille paikalle, missä Heinjoki on nykyisinkin. Jokea alaspäin mentäessä vastaan tulee kaksi torppaa sekä merkinnät ”såg” ja ”qvarn” eli saha ja mylly. Myllykoski ja Sahuri ovat nykyisin sillä paikalla. Nykyisen Konnun kohdalla on ”Qv” ja kaksi myllyn merkkiä.


title: Maakeski

text: Karttaan on piirretty polku, joka kulkee Myllykoskelta pohjoiseen maantielle jonnekin Ilolanmäen paikkeille ja toisaalta etelään, Maakeskeen nykyiselle Muurahaismäentielle. Etelään tuleva polku ylittää kaksi nimeämätöntä puroa, joista toinen lienee Maakesken ja Nyystölän rajoilla Rajalan luona edelleen soliseva Palvaanoja ja toinen on Maaksoja, joka virtaa Maaksojanmäeltä Vinnilän- ja Tulppalanmäkien editse yhtyäkseen sitten ennen Haajaista nykyiseen Kylänjokeen. Kylänjokeakaan ei ole Kuninkaan kartassa nimetty.


title: Maakeski

text: Karttaan piirretty Kylänjoki laskee Päijänteeseen Kunnun lahteen (suomen kielen o-kirjaimet ovat olleet vaikeita ruotsinkielisille kirjureille!), tarkemmin Lihman Pohjan lahteen (nykyinen Liimanpohja) Paranuxen Randa -nimisen torpan luona; torppa on joen itäpuolella. Nykyisessä kartassa lukee Rausa sen niemen kärjessä, jonka länsipuolella on Kylänjoen suisto.


title: Maakeski

text: Maantie on Kuninkaan kartastossa piirretty sivuuttamaan Maakesken taajama sen länsipuolelta. Kylän omat tiet ovat – suunnilleen – nykyinen Muurahaismäentie, Häntämäentie ja Mukulintie. Vaikka kartan tiet eivät välttämättä olleet aivan nykyisen tielinjan kohdalla, käytetään tässä niiden nykyisiä nimiä.


title: Maakeski

text: Muurhaismäentietä päästiin Nyystölän Myllykoskelle. Mukulintie näyttäisi menneen Päijänteen rantaan ehkä nykyisen Hörhän paikkeilta; sitä ei siis ole merkitty jatkumaan Joenniemen suuntaan.